title: Sophia Santi

text: Santi syntyi Winnipegissä, kasvoi Vancouverissa ja muutti sittemmin Yhdysvaltoihin. Siellä hän asui ensin 18-vuotiaasta äitinsä kotiosavaltiossa Arizonassa, mutta kahdenkymmenen ikäisenä hän muutti Los Angelesiin, Kaliforniaan. Hän on isänsä puolelta romanialaistaustainen, ja lisäksi äidin puolelta on muun muassa cherokeetaustaa.


title: Sophia Santi

text: Santi on ottanut nykyisin käyttämänsä nimen Sophia Lorenilta. Hän on maininnut nimenmuutokselleen syyksi myös toisen tahon hänen nimissään avaaman sivuston.


title: Deanna Russo

text: Deanna Russo (s. 17. lokakuuta 1979 New Jersey, Yhdysvallat) on yhdysvaltalainen näyttelijä, joka tunnetaan parhaiten roolistaan tohtori Logan Armstrongina televisiosarjassa "Tunteita ja tuoksuja", sekä lyhytkestoisesta televisiosarjasta "Ritari Ässä".


title: Deanna Russo

text: Russo on teatterin jälkeen näytellyt enimmäkseen televisiosarjoissa, kuten "Siskoni on noita", "CSI", "" ja "NCIS Rikostutkijat". Näiden ohella hän on tehnyt muutamia elokuvarooleja muun muassa "Believers – kauhun kulttiin", "Ghost Voyageen" ja "Ritari Ässään". Teatterissa Russon merkittävimpiä näytelmiä ovat olleet "Closer", "MacBeth" ja "Chamber Music".


title: No Line on the Horizon

text: No Line on the Horizon on irlantilaisen rock-yhtyeen U2:n kahdestoista studioalbumi. Albumi julkaistiin 27. helmikuuta 2009. Albumi on ensimmäinen täyspitkä vuoden 2004 How to Dismantle an Atomic Bomb:in jälkeen. Tämä on myös pisin aika kahden U2:n levyn välillä. Albumi ylsi useassa maassa listaykköseksi, mm. Suomessa ja Yhdysvalloissa.


title: No Line on the Horizon

text: U2 ilmoitti heinäkuussa 2006 aloittavansa työskentelyn uuden studioalbumin parissa, jonka tuottajaksi palkattiin Rick Rubin. Rubin sai kuitenkin lähteä vuodenvaihteen jälkeen ja uusiksi tuottajiksi hankittiin Brian Eno ja Daniel Lanois, joilla on menestyksellinen historia U2:n kanssa.


title: No Line on the Horizon

text: Rubinin kanssa U2 julkaisi kokoelmalevyn U218 Singles, jolla oli kaksi uutta kappaletta: Window In The Skies ja amerikkalaisen punk-yhtye Green Dayn kanssa levytetty The Saints Are Coming. Uuden levyn piti noudattaa "perinteistä ja puhdasta kitaralla soitettua rockia", mutta yhtye itse ei ollut tähän tyytyväinen vaan halusivat uudistaa musiikkiaan.


title: No Line on the Horizon

text: No line on the Horizonia tehtiin neljässä eri kaupungissa ja sen oli tarkoitus ilmestyä alun perin marraskuussa 2008, jolloin yhtye oli jo tehnyt 50-60 kappaletta. Julkaisua viivästettiin, koska bändin jäsenet halusivat vielä jatkaa kirjoittamista.


title: No Line on the Horizon

text: Ennen levyn julkaisua U2 on kertonut levyyn vaikuttaneen oleskelu Fezissa, Marokossa sekä yhteistyö Enon ja Lanoisin kanssa. Nämä asiat ovat johtaneet siihen, että levy on kokeellisempi kuin kaksi aikaisempaa. Julkaisun jälkeen No line on the Horizon keräsi positiivisia arvioita kriitikoilta, vaikka osa olikin pettynyt siihen, ettei levy ollutkaan niin kokeellinen kuin oli odotettu. Levyn myötä yhtye teki vuonna 2009 stadionkiertueen nimeltä U2 360° Tour, mikä jatkuu myös vuonna 2010.


title: No Line on the Horizon

text: Albumi julkaistiin useassa eri muodossa. Tavallisten cd-levyn ja LP-vinyylin lisäksi rajoitettuun myyntiin tulee nk. digipak-versio, joka sisältää lyriikkavihkon, latausoikeuden mp4-muotoiseen Anton Corbjinin lyhytfilmiin ja julisteen. Suurempi "box" tuli myyntiin myöhemmin ja se sisältää albumin, Anton Corbjinin lyhytfilmin Linear, julisteen ja 64-sivuisen kovakantisen kirjan.


title: No Line on the Horizon

text: Albumin kansi on japanilaisen valokuvaajan Hiroshi Sugimoton valokuva, jossa taivas ja meri kohtaavat.


title: Silbo

text: Silbo eli silbo gomero on Kanariansaariin kuuluvalla La Gomeran saarella esiintyvä kieli, joka on viestimistä viheltämällä. Paikallisten tiedetään viestineen toisilleen viheltämällä jo 1400-luvulla. Tällöin myös lähetyssaarnaajat ja espanjalaismiehittäjät pistivät viestitavan merkille. Vähitellen espanjankielisetkin omaksuivat kielen. Linnunlaulua muistuttava kieli on todettu hyödylliseksi viestittäessä yli La Gomeran erittäin vaikeakulkuisen maaston, koska äänen kantama voi olla jopa kolme kilometriä. Viheltäen voidaan muodostaa neljä vokaalia ja konsonanttia, joita yhdistelemällä voidaan ilmaista noin 4 000 eri sanaa. Silbo on ollut pakollinen oppiaine La Gomeralla vuodesta 2000 alkaen ja sai vuonna 2009 Unescon Intangible Heritage -statuksen.


title: Loganin piirikunta (Ohio)

text: Loganin piirikunta on piirikunta Ohiossa, Yhdysvalloissa. Sen hallinnollinen keskus on Bellefontaine, joka on myös sen suurin kaupunki.


title: Loganin piirikunta (Ohio)

text: Loganin naapuripiirikuntia ovat Hardin pohjoisessa, Union idässä, Champaign etelässä, Shelby lännessä ja luoteiskulmassa Auglaize.


title: Loganin piirikunta (Ohio)

text: Piirikunnassa oli vuoden 2010 väestönlaskennassa 45 858 ihmistä. Etniset ryhmät jakautuvat valkoisiin, joita on 95,5%, mustiin (1,7%), alkuperäisamerikkalaisiin (0,3%) ja aasialaisiin (0,6%).


title: Loganin piirikunta (Ohio)

text: Kotitalouden mediaanitulo on 47 378 dollaria ja köyhyysrajan alapuolella oli 14,9% väestöstä 2007–2011 välisenä aikana.


title: Joan Gerber

text: Joan Gerber (29. heinäkuuta 1935 Detroit, Michigan – 22. elokuuta 2011) oli yhdysvaltalainen ääninäyttelijä, joka pitkän uransa aikana ääninäytteli useissa aikansa suosituissa animaatiosarjoissa, kuten The New Scooby-Doo Moviesissa, Dynomutt, Dog Wonderissa, Ankronikkassa, Turtles – mutanttikilpikonnissa, Tiny Toonsissa ja Varjoankassa.


title: Matti Dahlberg

text: Matti Aleksander Dahlberg (19. toukokuuta 1929 Kurkijoki – 31. heinäkuuta 2003 Helsinki) oli suomalainen näyttelijä ja järjestäjä.


title: Matti Dahlberg

text: Dahlberg tuli Suomen Television yleismieheksi tullimiehen tehtävistä 1960-luvun alussa. Hänestä tehtiin pian järjestäjä, joita tehtäviä hän hoiti sittemmin Helsingin Kaupunginteatterissa ja Tampereen Työväen Teatterissa ja pisimpään vuosina 1974–1994 Suomen Kansallisteatterissa. Jokaisessa näistä hän myös näytteli pieniä sivuosia. Hänet on nähty myös Ylioppilasteatterissa, Teatteri Hevosenkengässä ja Aleksanterin teatterissa.


title: Matti Dahlberg

text: Dahlberg näytteli ja toimi järjestäjänä 1950-luvulta alkaen noin kymmenessä kotimaisessa elokuvassa. Hän oli mukana muun muassa kolmessa Pekka & Pätkä -elokuvassa sekä Spede-elokuvissa "Pähkähullu Suomi" (1967) ja "Liian iso keikka" (1986).


title: Matti Dahlberg

text: Dahlbergin viimeinen elokuvarooli oli isän osa Jan Troellin elokuvassa "Capitano, Il" (1991). Dahlberg jäi eläkkeelle Kansallisteatterista 1994 ja kuoli 74-vuotiaana 2003.


title: Czech Film Orchestra

text: Czech Film Orchestra (CFO) on tšekkiläinen orkesteri, jonka kotipaikka on Prahassa. Se on yksi maailman tunnetuimmista elokuvamusiikkia tekevistä orkestereista. Orkesterin soittamaa musiikkia on käytetty muun muassa useissa Sony Picturesin, Disneyn, Warner Brothersin, Universal Studiosin ja BBC:n elokuvissa ja televisiosarjoissa.


title: Sorrowburn

text: Sorrowburn on suomalaisen goottimetalliyhtye Charonin vuonna 1998 julkaistu ensimmäinen studioalbumi. Se on yhtyeen ensimmäinen albumi. Albumi nauhoitettiin ja miksattiin BRR-Studiolla Raahessa tammikuussa vuonna 1998.Kaikki kappaleet sanoittanut J-P Leppäluoto, ellei toisin mainittu.


title: Tearstained

text: Tearstained on suomalaisen goottimetalliyhtye Charonin vuonna 2000 julkaistu studioalbumi. Se on yhtyeen toinen albumi. Albumi nauhoitettiin BRR-Studiolla Raahessa marraskuussa vuonna 1999. Albumin miksasi Mikko Karmila Finnvox-studiolla joulukuussa 1999 Levyn julkaisi suomessa Spinefarm Records.


title: Varhaiskristillinen taide

text: Varhaiskristillinen taide tarkoittaa kristillistä taidetta vuosien 100–500 jaa. välisenä aikana. Se syntyi myöhäisantiikin aikana aluksi katakombeissa ja myöhemmin kirkoissa. Se liittyy oleellisesti bysanttilaiseen kulttuuriin.


title: Varhaiskristillinen taide

text: Varhaiskristillisen taiteen teokset syntyivät Länsi- ja Itä-Rooman keisarikuntien alueella. Roomalaisen taiteen kehitys jatkui vielä 300-luvun jaa. jälkeen kahtia haarautuneena, pakanallisena ja kristillisenä taiteena. Se ei päättynyt Pompeijin ja Herculaneumin freskoihin. Varhaiskristillisen kauden taideteokset edeltävät bysanttilaista aikaa ja sijoittuvat puolivälille roomalaista maalaustaidetta. Ne eivät varsinaisesti kuulu kumpaankaan, vaan ovat siirtymäkauden ilmiöitä. Toisaalta varhaiskristillinen taide voidaan katsoa roomalaisen taiteen viimeiseksi vaiheeksi, mutta ei pakanuuden tunnuksien alaiseksi. Varhaiskristillinen taide, hautamuistomerkit ja katakombien ja kirkkojen koristelut muodostavat vaatimattoman alun kristillisen taiteen valtaosaltaan sangen pitkään bysanttilaisena jatkuneelle kehitykselle.


title: Varhaiskristillinen taide

text: Varhaiskristillisellä kaudella alettiin ensimmäistä kertaa kuvata Kristusta, neitsyt Mariaa, apostoleja ja marttyyreja ihmishahmoina. Myös ryhmäkuvia maalattiin sekä Uuden Testamentin että Vanhan Testamentin henkilöistä. Kömpelöstä toteutuksestaan huolimatta varhaiskristillisen taiteen kuvat ovat luoneet pohjan niin bysantin taiteen kristillisille kuville kuin länsimaisen taiteenkin maalauksille.


title: Varhaiskristillinen taide

text: Taiteessa pyrittiin enemmän ideoita kuin todellisuutta kuvaavaan tyyliin, joka keskittyi sisällön esittämiseen ulkoisen muodon sijaan. Varhaiskristillisen taiteen aiheet saatiin Vanhasta ja Uudesta Testamentista. Keskeisenä aiheena oli Jeesus, joka esitettiin parrattomana, lähinnä kreikkalaiseen Apolloniin vertautuvana voittajahahmona. Tunnetumpi versio pitkähiuksisesta ja parrakkaasta Jeesuksesta kehittyi 300-luvulla. Kristittyjen vainojen aikana varhaiskristillisen taiteen aiheet olivat vahvasti symbolisia. Esimerkiksi kala ja leipäkori symboloivat pyhää ehtoollista.


title: Varhaiskristillinen taide

text: Myöhäisantiikin taiteessa antiikin teosten jäljentäminen väheni ja kuvanveisto keskittyi kohokuviin, sarkofageihin ja muotokuviin. Myöhäisantiikin taiteen yleisinä piirteinä voidaan nähdä kuvatilan esittämisen, leikkauksien, lyhennyksien poisjäänti, klassiseen taiteeseen verrattuna jäykkä, kömpelö ja frontaalisuuteen perustuva henkilökuvaus, lineaarisuus ja realismin katoaminen esimerkiksi muotokuvista, joissa korostunut idealuonne näkyi eritoten mallille tehdyistä ylisuurista silmistä. Kyseisen kehityksen on nähty johtaneen kristillisen taiteen pyhimyskuviin. Varhaiskristillisessä taiteessa tyylipiirteet lainattiin antiikin taiteesta ja siihen sekoitettiin kristillistä ikonografiaa. Katakombien maalaukset olivat varhaisinta kristittyä taidetta. Kun kristinusko oli saanut virallisen aseman, kehittyi sen kuvakieli esittävämpään suuntaan ja esimerkiksi kirkkoihin alettiin tehdä mosaiikkeja sekä seinämaalauksia. Kristillinen kuvasto sai laajasti vaikutteita muilta kulttuureilta, kuten antiikin Kreikka, Egypti, Mesopotamia.


title: Varhaiskristillinen taide

text: Varhaiskristillinen arkkitehtuuri keskittyi vainojen aikaan rakentamaan katakombeja, jotka olivat maanalaisia hautausmaita ja kulttipaikkoja. Kristinuskon virallistamisen jälkeen 320-luvulla syntyivät ensimmäiset viralliset kirkot, joiden suosituimmaksi malliksi muodostui roomalainen basilika. Pitkänomaisen basilikan ohella rakennettiin keskeiskirkkoja. Ne olivat pohjakaavaltaan pyöreäpohjaisia, monikulmaisia tai neliönmuotoisia rakennuksia, joiden tilat oli ryhmitelty symmetrisesti keskustan ympärille.


title: Varhaiskristillinen taide

text: Varhaiskristillisen taiteen pääryhmät


title: Varhaiskristillinen taide

text: Kristityt kokoontuivat aluksi yksityistaloissa, joiden omistajat alkoivat ilmeisesti vähitellen luovuttaa huonetiloja kokoontumispaikoiksi. Niitä ruvettiin koristelemaan asianmukaisella tavalla. Kristittyjen määrä kasvoi nopeasti ja mukaan tuli myös vaurasta väkeä, jotka luovuttivat kokouskäyttöön palatsejaan. Näin siirryttiin kotikirkosta basilikaan 300-luvulta lähtien. Roomaan rakennettiin 300-lulla mm. Santa Pudenziana ja Santa Maria Maggiore ja 400-luvulla Santa Sabina, joissa on entisöityjä mosaiikkeja noilta ajoilta. Palestiinassa ja Pohjois-Afrikan joissakin kirkoissa on mosaiikkeja 400-luvulta. Syyriassa niitä arvellaan olleen Antiokian kirkoissa.


title: Varhaiskristillinen taide

text: Paitsi pohjapiirrokseltaan ristinmuotoisia kirkkoja, muitakin pyhiä rakennuksia valmistettiin 300-luvulta alkaen. Tällainen on esimerkiksi mattyyrien muistoksi rakennettu Milanon martyrium ja kastekirkko. Jotkin mausoleumit rakennettiin samoin kuin roomalaisten sankareille pyhitetyt rakennukset. Kuuluisimpia on loistavilla mosaiikeilla koriseltu Konstantinuksen tyttärelle pyhitetty Rooman Constantian Mausoleum, jossa sivulaivan mosaiikit ovat parhaiten säilyneet. Tunisiassa Tabarkassa on varhaiskristillisen kauden hautakiviä.


title: Varhaiskristillinen taide

text: Roomassa melko yleinen tapa oli ruumiiden polttohautaus, mutta kristityt eivät halunneet polttaa vainajiaan. Tarvittiin laajoja hautausmaita. Esikuvana oli Rooman yhteiskunnassa tuolloin klienttien tapa haudata kuolleet. Ylimyssuvuilla oli hautausmaita lain velvoittamalla tavalla kaupungin rajojen ulkopuolella. Sinne oli rakennettu mausoleumeja ja hypogeumeja eli yhden tai useamman maanalaisen kammion hautoja, joiden seinäsyvennyksissa olivat sarkofagien tai tuhkauunien paikat. Katakombit koristeltiin maalauksilla, joissa käytettiin fresko- tai liimaväritekniikkaa, mutta koska katakombien tuffikivi oli pehmeää toisin kuin Pompejissa ja h-erculaneumissa, väriä voitiin sivellä yleensä vain yksi kerros. Väriaineessa oli kalkkia ja hiekkaa (pozzolana), ohennusaineena kalkkiliuos.


title: Downhearted

text: Downhearted on suomalaisen goottimetalliyhtye Charonin vuonna 2002 julkaistu studioalbumi. Se on yhtyeen kolmas albumi. Albumi nauhoitettiin BRR-Studiolla Raahessa heinäkuun ja syyskuun välisenä aikana vuonna 2001. Albumin miksasi Mikko Karmila Finnvox-studiolla joulukuussa 2001. Levyn julkaisi Spinefarm Records.


title: Downhearted

text: Kaikki kappaleet sanoittanut J-P Leppäluoto.


title: The Dying Daylights

text: The Dying Daylights on suomalaisen goottimetalliyhtye Charonin vuonna 2003 julkaistu studioalbumi. Se on yhtyeen neljäs albumi. Albumi nauhoitettiin BRR-Studiolla Raahessa keväällä 2003. Albumin miksasi Mikko Karmila Finnvox-studiolla heinäkuussa 2003. Levyn julkaisi Spinefarm Records.


title: The Dying Daylights

text: Albumi nousi Suomen virallisen listan sijalle 16.


title: The Dying Daylights

text: Kaikki kappaleet säveltänyt Pasi Sipilä & Charon sekä sanoittanut J-P Leppäluoto, ellei toisin mainittu.


title: Neuf-Brisach

text: Neuf-Brisach () on kaupunki Haut-Rhinin departementissa Ranskassa. Kaupungin nimi merkitsee sekä ranskaksi että saksaksi ”uutta Breisachia”. Breisach sijaitsee Neuf-Brisachista neljä kilometriä itään, Reinin toisella rannalla, Saksassa.


title: Neuf-Brisach

text: Neuf-Brisach rakennettiin alun perin bastionijärjestelmän mukaisen linnoituksen sisälle. Ranskalaiset rakensivat linnoituksen, kun Ranska menetti Breisachin yhdeksänvuotisen sodan päätteeksi.


title: Songs for the Sinners

text: Songs for the Sinners on suomalaisen goottimetalliyhtye Charonin vuonna 2005 julkaistu viides studioalbumi. Se nauhoitettiin ja miksattiin Studio 303:ssa ja Finnvox-studiolla helmi–maaliskuussa 2005. Albumin miksasi Mikko Karmila Finnvox-studiolla maaliskuussa 2005. Levyn julkaisi Spinefarm Records.


title: Songs for the Sinners

text: Albumi nousi Suomen virallisen listan sijalle 6.


title: Songs for the Sinners

text: Albumilla vieraili Amorphiksesta tuttu kosketinsoittaja Santeri Kallio.


title: Songs for the Sinners

text: Kaikki kappaleet säveltänyt Charon ja sanoittanut J-P Leppäluoto, ellei toisin mainittu.


title: Parsman I

text: Parsman I (, kuoli 58) eli Pharasmanes oli Iberian (eli Kartlin, nykyisen Georgian itäosan) kuningas, jolla on merkittävä asema Tacituksen kertomuksessa Rooman idänpolitiikasta ja sotaretkistä Tiberiuksen, Claudiuksen ja Neron aikana. Professori Cyril Toumanoffin mukaan hän hallitsi vuosina 1–58 ja kuului kolmanteen Parnavaziani-dynastiaan.


title: Parsman I

text:
Parsman oli Rooman liittolainen. Hän hyökkäsi Armeniaan ja valtasi sen pääkaupungin Artašatin vuonna 35. Hän jätti veljensä Mithridateen Armenian valtaistuimelle, ja kun parthialainen prinssi Orodes yritti riistää Parsmanilta hänen uuden valloituksensa, hän kokosi suuren armeijan, jonka avulla hän saavutti murskavoiton parthialaisista (Tacitus, "Annales". vi. 32-35). Myöhemmin (noin vuonna 52) hän yllytti poikansa Rhadamistuksen, jonka kunnianhimo ja pyrkimykset olivat alkaneet epäilyttää häntä, aloittamaan sodan setäänsä Mithridatesta vastaan. Parsman tuki poikaansa, mutta kun parthialaiset vuorostaan karkottivat Rhadamistuksen lyhyen hallituskauden jälkeen (vuonna 55) ja hän hakeutui turvaan isänsä valtakuntaan, Parsman surmasi poikansa miellyttääkseen roomalaisia, jotka olivat ilmaisseet tyytymättömyytensä Rhadamistuksen hankkeeseen ("ib". xii. 42-48, xiii. 6, 37). Parsmanin jälkeen Iberian valtaistuimelle nousi ilmeisesti hänen poikansa Mirdat I.
Toumanoff on ehdottanut Parsmanin olevan sama henkilö kuin keskiaikaisissa georgialaisissa kronikoissa mainittu Aderki (tai Rok). Hänen kerrotaan hallinneen samaan aikaan, kun ensimmäiset kristityt yhteisöt syntyivät Georgiaan ja juutalaiset matkustivat Mtskhetasta Jerusalemiin, jossa he näkivät Jeesuksen ristiinnaulitsemisen ja toivat pyhän tunikan Iberiaan. Georgialaisten kronikoiden mukaan Aderki jakoi valtakuntansa poikiensa Kartamin (Kardzam) ja Bartomin (Bratman) kesken, mikä aloitti viisi sukupolvea kestäneen diarkian. Monet nykytutkijat epäilevät kuitenkin diarkian olemassaoloa, sillä ajan ulkomaalaiset lähteet kertovat vain yhdestä hallitsijasta.


title: Ruskosieppo

text: Ruskosieppo ("Muscicapa dauurica") on pienikokoinen sieppoihin kuuluva varpuslintu, jota ei ole tavattu Suomessa.


title: Ruskosieppo

text: Ruskosieppo muistuttaa pienikokoista harmaasieppoa. Se on 12–13 cm pitkä. Selkäpuolelta se on ruskeanharmaa, vatsapuolelta vaaleanharmaa, mutta rinnassa ja otsassa ei ole harmaasiepolle ominaisia ruskehtavia viiruja. Silmärengas on valkoinen, suurehko silmä on tumma ja koivet mustat. Ääni on korkea "tsi".


title: Ruskosieppo

text: Ruskosieppo pesii Kaukoidässä, Japanissa ja Himalajan alueella. On esitetty, että sen Intiassa ja Andamaaneilla elävä populaatio olisi oma alalajinsa "poonensis". Se on muuttolintu, joka talvehtii Intian niemimaan eteläosissa, Sri Lankassa ja Indonesiassa. Laji on tavattu Euroopassa muutamia kertoja.


title: Ruskosieppo

text: Ruskosieppo elää valoisissa metsissä ja kulttuuriympäristöissä.


title: Ruskosieppo

text: Pesä on tavallisesti puunkolossa. Munia on yleisimmin neljä ja vain naaras hautoo.


title: Ruskosieppo

text: Ruskosieppo on hyönteissyöjä.


title: Pertti Jalava

text: Pertti Jalava (s. 1960 Turku) on suomalainen säveltäjä. Jalava on voittanut useita palkintoja kansallisissa ja kansainvälisissä sävellyskilpailuissa teoksillaan jousiorkesterille, puhallinorkesterille, kamariyhtyeille, jazz-yhtyeille ja Big bandille. Hänen teoksiaan ovat esittäneet useat orkesterit ja kamarikokoonpanot Suomessa ja ulkomailla. Vuodesta 2001 Jalava on toiminut päätoimisena säveltäjänä.


title: Pertti Jalava

text: Hänen tuotantoonsa kuuluu lukuisia teoksia erilaisille kamarikokoonpanoille ja orkesterille, muun muassa viisi sinfoniaa (1995, 1999, 2008, 2015 ja 2017), pianokonsertto, huilukonsertto "Tuulessa", neljä jousikvartettoa ja laaja kitarakvintetto "Huuhkaja". Hän on säveltänyt runsaasti myös jazzyhtyeille ja Big bandille. Lisäksi tuotantoon kuuluu joitakin teoksia kuorolle. Vaikka hän tyylillisesti pitääkin kaksi musiikkinsa pääaluetta; jazz sekä kamari- ja orkesterimusiikki; ryhtymättä niin sanottuun cross-overiin hän antaa vaikutteitten liikkua molempiin suuntiin ja niissä voi havaita monia yhteisiä piirteitä: rytmin ja melodian tärkeä rooli, polyfonia, kuvallinen kerronnallisuus ja tapahtumien runsaus. Musiikkinsa päämääriksi Jalava on linjannut tunneilmaisun ja kerronnallisuuden.


title: Pertti Jalava

text: Sävellystä ja ylipäätään musiikkia Jalava on opiskellut lähes täysin ilman ohjausta. Ehdittyään luoda jo laajan rock- ja klassisvaikutteisen ohjelmiston jazz-yhtyeilleen hän 1993 opiskeli näyttämömusiikin sävellystä yhdysvaltalaisen Craig Bohmlerin opastuksella Suomen Musiikkiteatteri ry:n puolivuotisella kurssilla. Lopputyönään Jalava sävelsi kamarioopperan “Paratiisi“. Käännekohdaksi muodostuneen kurssin jälkeen Jalava aloitti aktiivisen itseopiskelun ja osallistui Turun Filharmonisen orkesterin ja Turun Yliopiston sävellyslaboratorioihin vuosina 1994, 1996 ja 1998.


title: Pertti Jalava

text: Jalava on julkaissut neljä albumia: Jalavan kamariorkesteriteoksista koostuva levy "In the Wind" 2007 (Alba ABCD232) ja kamariteoksia sisältävä "Into a Warm Night" 2015 (Acte Préalable AP0342) sekä Jalavan yhtyeen Peppe Jalava Bandin albumit "Go to the Beach" 2010 (Alba ABCD304), jolla on muun muassa Esko Valtaojan tekstiin sävelletty nimikkoteos "Mene rannalle" Peppe Jalava Bandin ja Timo Lehtovaaran johtaman Toisinto-kuoron esittämänä sekä "A Guided Tour In The Kuiper Belt" 2016 (Pilfink JJVCD-158).


title: Yleisurheilu kesäolympialaisissa 2008 – miesten kuulantyöntö

text: Miesten kuulantyöntö oli ohjelmassa 15. elokuuta, ja kisa käytiin Pekingin kansallisella stadionilla.


text: Kuulantyönnön A-raja oli 20,30 metriä ja B-raja 19,80 metriä.


title: Baixa Cerdanya

text: Baixa Cerdanya [] () on comarca Katalonian itsehallintoalueella, Pohjois-Espanjassa. Osa alueesta kuuluu Lleidan maakuntaan ja Gironan maakuntaan. Pinta-alaa comarcalla on 546,6 neliökilometriä ja asukkaita siellä on 18 656 (2009). Väestötiheys on 34,1 as./km². Baixa Cerdanyan pääkaupunki on 9 022 asukkaan (2009) Puigcerdà.


title: Baixa Cerdanya

text: Comarca sijaitsee Pyreneiden vuoristossa ja sen naapuricomarcat ovat Ripollès kaakossa, Berguedà etelässä ja Alt Urgell lännessä. Luoteessa comarca rajautuu Andorraan sekä pohjoisessa ja idässä Ranskaan.


title: Baixa Cerdanya

text: Baixa Cerdanyaan kuuluu kokonaan Ranskan ympäröimä Llívian kunta. Kunta on siis Espanjan eksklaavi.


title: Baixa Cerdanya

text: Baixa Cerdanyan kunnat ja niiden väkiluvut vuonna 2009:


title: Huuttori

text: Huuttori () on kylän ulkopuolella sijaitsevasta maalaistalosta historiallisella Venäjällä käytetty nimitys. Käsite ja sana on ukrainalaista alkuperää.


title: Huuttori

text: Venäjällä maalaiskylä oli 1900-luvun alkuun saakka talonpoikien muodostama tiivis yhteisö, jossa kaikki talot sijaitsivat samassa ryhmässä ja yhteinen viljelysmaa jaettiin vuosittain kyläkokouksen päätöksellä. Yksinäistiloihin perustuvaa asutusta esiintyi lähinnä Puolassa, Ukrainassa, Baltiassa ja Länsi-Venäjällä. Vuodesta 1906 lähtien toteutetun Stolypinin maareformin yhteydessä kylien yhteismaita alettiin jakaa yksityistiloiksi, ja vuonna 1910 huuttorit muodostivat jo 10,5 % Euroopan-puoleisen Venäjän talonpoikaistalouksista. Eniten niitä oli Länsi- ja Luoteis-Venäjällä, missä huuttoreita perustivat mm. virolaiset uudisviljelijät sekä inkerinsuomalaiset.


title: Huuttori

text: Neuvostoliitossa maatalouden kollektivisoinnin aikana yksinäistilat saattoivat liittyä kolhoosiin säilyttäen entiset rakennuksensa. Vuonna 1939 NKP(b):n keskuskomitea ja Neuvostoliiton kansankomissaarien neuvosto tekivät päätöksen huuttorien lakkauttamisesta ja niiden rakennusten siirtämisestä kyliin.


title: Huuttori

text: Huuttoreiksi nimitettiin myös Suomen Neuvostoliitolle luovuttamalla alueella sijainneiden hajakylien yksinäistaloja. Ne siirrettiin tiiviimpiin asutuskeskuksiin vuosina 1950–1955. Rakennukset, joiden siirtoa ei pidetty tarkoituksenmukaisena, hävitettiin.


title: Pelignit

text: Pelignit () olivat sabelleihin kuulunut muinainen kansa, joka asui nykyisen Abbruzzien maakunnan alueella Italiassa. He puhuivat oskin kielelle läheistä murretta.


title: Pelignit

text: Pelignit mainitaan ensi kerran toisen samnilaissodan aikana vuonna 325 eaa. Kun roomalaiset kukisttivat samnilaiset, peligneistä tuli heidän liittolaisiaan.


title: Sääskelä

text: Sääskelä () on maalaiskunta ja sen keskuskylä Leningradin alueen Hatsinan piirissä Venäjällä. Se sijaitsee Inkerin ylängöllä 15 kilometriä Hatsinasta länteen. Kylässä on 1 900 ja kunnassa 4 900 asukasta (vuonna 2011).


title: Sääskelä

text: Sääskelän kunnan pinta-ala on 168,21 neliökilometriä. Se rajoittuu idässä Hatsinan piirin Puutostin, kaakossa Voiskovitsan ja etelässä Jelisavettinan kuntiin sekä lännessä Leningradin alueen Volossovan ja pohjoisessa Lomonosovin piireihin. Pinta-alasta 55,5 % on metsää, 37,1 % maatalousmaata ja 5,8 % asuinaluetta.


title: Sääskelä

text: Pinnanmuodostukseltaan alue on koillista kohti laskeutuvaa heikosti kumpuilevaa moreenitasankoa. Kunnassa ei ole luonnollisia vesistöjä. Karsti-ilmiöt ovat yleisiä. Hyötykaivannaisiin kuuluvat fosforiitti, dolomiitti, hiekka ja turve.


title: Sääskelä

text: Keskuskylän lisäksi kuntaan kuuluu 20 kylää: Akkala (ven. "Akkolovo"), Hinnautio eli Hynnänautio ("Fjunatovo"), Kolmikanta eli Pieni-Ontrova ("Maloje Ondrovo"), Kouhia ("Kastino"), Muttala eli Tikansalo ("Muttolovo"), Ontrova ("Bolšoje Ondrovo"), Peräjärvi ("Perejarovo"), Pitkälä ("Pitkelevo"), Repola ("Rebolovo"), Roksova ("Krokševo"), Ronila ("Ronilovo"), Savonkylä eli Kastinan Pöllä ("Savankjulja"), Suo-Tukenitsa ("Tuganitsy"), Sääpinä ("Žabino"), Toivari ("Toivorovo"), Uusi-Niiskovitsa ("Novyje Nizkovitsy"), Vanha-Niiskovitsa ("Staryje Nizkovitsy"), Voiskovitsa, Vohkana ("Vohonovo") ja Vuitti ("Vytti"). Sääskelän jälkeen toiseksi suurin asutuskeskus on 800 hengen Sääpinä. Kunnan alueella on kolme suurta puutarha-aluetta, joissa on yhteensä lähes 4 000 palstaa.


title: Sääskelä

text: Ennen toista maailmansotaa seudulla asui etupäässä inkerinsuomalaisia. Eräissä kylissä oli myös inkerikkoja, venäläisiä ja virolaisia. Luterilaiset kuuluivat Kupanitsan, Skuoritsan ja Spankkovan seurakuntiin.


title: Sääskelä

text: Tärkein liikenneväylä on Sääskelän kautta kulkeva Kirovskin, Namkun, Hatsinan ja Haisevaisin välinen maantie A120. Kunnan pohjoisrajalla kulkee Pietarin ja Tallinnan välinen valtatie M11 ja itäpuolitse Pietarista Hatsinan kautta Pihkovaan johtava valtatie M20. Sääskelästä on neljä linja-autoreittiä Hatsinaan. Vohkanan pohjoispuolella on käytöstä poistettu pienkoneiden kiitotie.


title: Sääskelä

text: Paikallisista elinkeinoista tärkeimpiä ovat maa- ja metsätalous (64,8 %) sekä hallinto ja erilaiset julkiset palvelut. Noin puolet työvoimasta työskentelee kunnan ulkopuolella. Maataloutta edustavat maidon ja sianlihan tuotantoon erikoistunut Hatsinan piirin suurin maatalousyritys Plamja, maitoa ja lihaa tuottava Bolševikin karjatila, 48 yksityistilaa ja 1 400 asukkaiden palstaviljelmää. Aikaisemmin toiminut lihanjalostamo sulki ovensa vuonna 2010.


title: Sääskelä

text: Keskuskylän palveluihin kuuluvat lastentarha, keskikoulu, kulttuuritalo, kirjasto, pieni poliklinikka, posti, pankki, joukko kauppoja ja kahvila. Eräitä palveluja on myös Sääpinässä ja muissa kylissä. Sääpinässä ja Vohkanassa on vuonna 2008 rakennetut ortodoksiset kirkot.


title: Sääskelä

text: Seudulta on löydetty useita keskiaikaisia hautapaikkoja. Entisistä kartanoista on suojeltu vain Hinnaution puistoalue. Historialliset kohteet liittyvät Venäjän kansalaissotaan ja toiseen maailmansotaan. Matkailupalveluja ei ole.


title: Patamäki

text: Patamäki () on maalaiskunta ja sen keskuskylä Leningradin alueen Hatsinan piirissä Venäjällä. Se sijaitsee Inkereenjoen varrella 18 kilometriä maanteitse Hatsinasta koilliseen. Kylässä on 2 300 ja kunnassa 6 000 asukasta (vuonna 2012).


title: Patamäki

text: Patamäen kunnan pinta-ala on 69 neliökilometriä. Se rajoittuu idässä Hatsinan piirin Kommunarin, etelässä Susaninan ja Novyi Svetin ja lännessä Verevän kuntiin sekä pohjoisessa Pietarin kaupungin Puškinin piiriin. Pinta-alasta 74,6 % on maatalousmaata, 16,1 % asuinaluetta, 7,4 % metsää ja 1,6 % vesistöjä.


title: Patamäki

text:
Kunta sijaitsee Inkerin ylängön ja Nevan alangon siirtymäalueella. Seudulla virtaavat Inkereenjoki ja Venjoki. Hyötykaivannaisiin kuuluvat hiekka, sora, turve ja dolomiitti.
Keskuskylän lisäksi kuntaan kuuluu Luukkasin (ven. "Lukaši") taajama ja 15 kylää: Anttila ("Antelevo"), Hartikaisi eli Marinova ("Marjino"), Korpikylä ("Korpikjulja"), Montila ("Mondelevo"), Nikkasi eli Väärälä ("Vjarlevo"), Pienlopotti ("Pokrovskaja"), Poritsa ("Poritsy"), Poru ("Bor"), Pukkila eli Koprala ("Kobralovo"), Repola ("Reppolovo"), Ruussova ("Russolovo"), Saklina ("Šaglino"), Saksala eli Suuri-Selkelevä ("Bolšoje Sergelevo"), Vekkilä ("Vekkelevo") ja Vähikkälä ("Vjahtelevo"). Toiseksi suurin asutuskeskus on 1 500 asukkaan Luukkasi. Kunnan alueella sijaitsee viisi puutarhapalsta-aluetta. Kesäaikaan asukasmäärä nousee yli yhteentoista tuhanteen.


title: Patamäki

text: Ennen toista maailmansotaa seudulla asui etupäässä inkerinsuomalaisia venäläistä Pienlopotin kylää lukuun ottamatta. Luterilaiset kuuluivat Venjoen seurakuntaan.


title: Patamäki

text: Patamäen kautta kulkee Kraasselan, Hatsinan ja Pavlovskin välinen maantie. Kunnasta on linja-autoyhteydet Pietariin, Hatsinaan, Pavlovskiin ja Kommunariin. Sen itä- ja länsipuolitse kulkevat Pietarista etelään johtavat rautatiet. Korpikylän eteläpuolella on harrastajalentäjien käyttämä lentokenttä.


title: Patamäki

text: Seudun perinteinen pääelinkeino on maatalous. Tärkein maatalousyritys on maitoa, viljaa, perunaa ja vihanneksia tuottava Slavjanka-M. Luukkasissa toimii muuntaja-automatiikkaa ja sähkökaapelia valmistava Sevzapmontažavtomatikan tehdas. Valtaosa työvoimasta työskentelee Puškinissa, Pavlovskissa, Hatsinassa ja Pietarissa.


title: Patamäki

text: Keskuskylän palveluihin kuuluvat lastentarha, kirjasto, lääkintäasema ja posti. Luukkasissa toimii koulu, entisen lastentarhan rakennukseen sijoitettu kulttuurikeskus ja lääkärin vastaanotto.


title: Patamäki

text: Kunnassa on neljä toisen maailmansodan muistomerkkiä. Matkailupalveluja ei ole.


title: Mirdat I

text: Mirdat I eli Mithridates I () oli Iberian (eli Georgian itäosan Kartlin) kuningas ensimmäisellä vuosisadalla. Hänen hallinnostaan todistaa epigrafinen materiaali. Cyril Toumanoff on ehdottanut hänen valtakaudekseen vuosia 58–106.


title: Mirdat I

text:
Kaksi Armazista esiin kaivettua kirjoitusta, joista toinen on kaksikielinen arameaksi ja kreikaksi kirjoitettu ja toinen kreikankielinen, kertovat Mithridateen (Mirdatin) olleen "suuren kuningas" Pharasmaneen (Parsmanin) poika. Kirjoituksen Pharasmanes on ilmeisesti sama henkilö kuin Iberian hallitsija Pharasmanes, josta Tacitus kertoo teoksessaan "Annales". Kreikankielinen piirtokirjoitus kutsuu Mithridatesta "caesareiden ystäväksi" ja "Roomaa rakastavien iberialaisten" kuninkaaksi. Siinä kerrotaan myös, että Rooman keisari Vespasianus linnoitti Armazin Iberian kuninkaan puolesta vuonna 75.
Keskiaikaiset georgialaiset kronikat eivät mainitse Mithridatesta. Ne kertovat sen sijaan Kartamin (Kardzam) ja Bartomin (Bratman) yhteishallinnosta, samaan aikaan kun Vespasianuksen aiheuttama Jerusalemin tuho vuonna 70 toi Iberiaan juutalaisia pakolaisia. Kronikoiden mukaan heitä seurasivat heidän poikansa Parsman ja Kaos ja pojanpoikansa Azork ja Armazel. Useat nykytutkijat, kuten Cyril Toumanoff, pitävät Iberian diarkiaa puhtaana legendana ja "epämuodostuneena muistona Mithridates I:n historiallisesta hallituskaudesta". Kuningaspareista professori Giorgi Melikišvili on pitänyt "Azorkia" Mithridateen mahdollisena paikallisena nimenä ja "Armazelia" maantieteellisenä epiteettinä, joka georgiaksi tarkoittaa "Armazista".


title: Mirdat I

text: Roomassa on kolmas kreikankielinen kaiverrus, Amazaspin hautakirjoitus. Hänet nimetään Iberian kuningas Mithridateen veljeksi. Kaiverruksessa kerrotaan Amazaspin kuolemasta Nisibiksessä hänen osallistuessaan keisari Trajanuksen Parthian-sotaretkelle vuosina 114–117.


title: Mirdat I

text: Jotkut nykytutkijat ovat liittäneet Mithridates I:n kuningas Flavius Dadekseen, joka tunnetaan yhdestä kreikankielisestä kirjoituksesta Armazista löydetyn suuren hopea-astian pohjan reunalla. Astia kuului rikkaaseen roomalaisajan hautakammioon, joka tunnetaan "Bersoumaksen hautana" korkea-arvoisen Bersoumas-nimisen henkilön mukaan. Kirjoituksen mukaan kuningas Flavius Dades antoi astian hänelle. Flavius Dadesta ei mainita kirjallisessa georgialaisessa perinteessä ja hän vaikuttaa olleen ainoa Iberian hallitsijasuvusta tunnettu roomalaisnimi, mikä on ilmeisesti osoitus siitä, että hän oli Rooman kansalainen. Kysymys kuninkaan tunnistamisesta ja hänen asemastaan Iberian hallitsijasuvussa on jäänyt ongelmalliseksi.


title: Ida Marcussen

text: Ida Marcussen (1. marraskuuta 1987 Kristiansand, Norja) on norjalainen seitsenottelija, joka edustaa seuratasolla Våg IK:ta. Aikaisemmin Marcussen edusti kotikaupunkinsa Kristiansands IF:ää vuoteen 2006 asti.


title: Ida Marcussen

text: Marcussen sijoittui kuudenneksi vuoden 2005 junioreiden EM-kisoissa ja voitti hopeaa Pekingin junioreiden maailmanmestaruuskisojen seitsenottelussa vuonna 2006. Hän sai yhteensä 6020 pistettä, mikä jäi 65 pisteen päähän Norjan ennätyksestä. Vuonna 2007 Marcussen osallistui ensimmäisiin aikuisten arvokisoihinsa Osakan maailmanmestaruuskilpailuissa, jossa hänen ensimmäinen kisapäivänsä meni heikosti, mutta toisen päivän päätteeksi Marcussen nousi yhdenneksitoista. Hän keräsi yhteensä 6226 pistettä rikkoen samalla vanhan Norjan ennätyksen.


title: Ida Marcussen

text: Marcussen sijoittui 21:nneksi Pekingin olympialaisissa 2008, 25:nneksi Berliinin MM-kilpailuissa 2009, 14:nneksi Barcelonan EM-kilpailuissa 2010, 11:nneksi Pariisin sisäratojen EM-kilpailuissa 2011 ja 20:nneksi Daegun MM-kilpailuissa 2011. Hän oli yhdeksäs Helsingin EM-kilpailuissa 2012, 28:s Lontoon olympialaisissa 2012, 18:s Moskovan MM-kilpailuissa 2013, 18:s Zürichin EM-kilpailuissa 2014 ja 25:s Pekingin MM-kilpailuissa 2015.


title: Nils Hernberg

text: Nils Eero Hernberg (2. kesäkuuta 1894 San Francisco Kalifornia USA – 9. elokuuta 1966) oli suomalainen jääkärikapteeni. Hänen vanhempansa olivat rovasti Robert Leonard Hernberg ja Anna Emilia Johansson. Hänet vihittiin avioliittoon vuonna 1926 Saimi Siviä Kuusiston kanssa.


title: Nils Hernberg

text: Hernberg kävi kahdeksan luokkaa Hämeenlinnan klassillista lyseota, josta oppilaitoksesta hän myös kirjoitti ylioppilaaksi vuonna 1918 ja liittyi Hämäläis-osakuntaan.


title: Nils Hernberg

text: Hernberg liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 6. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan kotiuduttua helmikuussa 1918 hän oli sairaalahoidossa Insterburgissa ja siten ei päässyt Suomeen pataljoonan pääjoukon mukana.


title: Nils Hernberg

text: Hernberg saapui Suomeen Ruotsin kautta 15. maaliskuuta 1918 ja hänet sijoitettiin sisällissotaa käyvään Suomen valkoiseen armeijaan joukkueenjohtajaksi 5. Jääkärirykmentin 13. jääkäripataljoonan 1. komppaniaan, jossa joukossa hän osallistui taisteluihin Karjalankannaksella muun muassa Kuokkalassa sekä etenemiseen Rajajoelle.


title: Nils Hernberg

text: Hernberg palveli sisällissodan jälkeen edelleen 5. Jääkärirykmentissä, josta muodostettiin ensin Kuopion jalkaväkirykmentti n:o 4 ja myöhemmin Tampereen rykmentti. Hän toimi rykmentissä ensin 1. komppanian päällikkönä ja 25. heinäkuuta 1918 alkaen 1. pataljoonan adjutanttina ja 8. joulukuuta 1918 alkaen rykmentin adjutanttina. Hänet määrättiin 15. maaliskuuta 1919 alkaen päälliköksi 1. komppaniaan, josta hänet siirrettiin 22. heinäkuuta 1919 8. komppanian nuoremmaksi upseeriksi ja edelleen nuoremmaksi upseeriksi 6. komppaniaan hänet siirrettiin 1. lokakuuta 1919. Komppanianpäälliköksi 8. komppaniaan hänet siirrettiin 17. lokakuuta 1919 ja edelleen päälliköksi 4. komppaniaan hänet siirrettiin 15. elokuuta 1920. Armeijasta hän erosi 8. syyskuuta 1922 ja siirtyi etsivän keskuspoliisin palvelukseen ja palveli poliisivoimia vuoteen 1926 saakka. Poliisityönsä ohella hän toimi Suojeluskuntain yliesikunnan koulutusosaston vanhemman apulaisen 1. marraskuu 1923 – 1. kesäkuuta 1925 alisen ajan. Poliisista eronsa jälkeen hän toimi tilapäistöissä eri puolilla, muun muassa vuosina 1937–1938 hän toimi Jägerin filmitoimisto Oy:n palveluksessa. Ennen talvisotaa hän kerkesi toimia vielä Dragsfjärdin kunnan palopäällikkönä vuonna 1939.


title: Nils Hernberg

text: Hernberg otti osaa talvisotaan 31. Autokomppanian päällikkönä. Välirauhan aikana hänet siirrettiin päälliköksi 4. Autokomppanian ja edelleen 15. Divisioonan autoupseeriksi. Vielä ennen jatkosodan puhkeamista hänet kerittiin siirtää päälliköksi 8. Prikaatin Autokomppaniaan. Jatkosodan puhjettua hänet siirrettiin liikennetarkastajaksi Raaseporin suojeluskuntapiiriin, missä hänet siirrettiin edelleen liikennetoimiston päälliköksi, mistä tehtävästä hänet kotiutettiin vuonna 1942 ja hän siirtyi puutarha-alalle, jota tehtävää hän hoiti Helsingissä ja Keuruulla. Lopulta hän siirtyi jo ennestään tuttuun Jäger Filmi Oy:n palvelukseen talonmieheksi vuodesta 1953 alkaen. Hänet haudattiin Dragsfjärdiin.


title: Nils Hernberg

text: Hernberg oli vuonna 1920 komennettuna Tuukkalan kapitulanttialiupseerikoulun johtajana ja opettajana. Vuonna 1921 hän toimi opettajana Reservialiupseerikoulussa.


title: Nils Hernberg

text: Hernberg toimi aliupseerikoulujen yhtenäistyttämistä suunnitelleessa komiteassa ja armeijan ohjesääntökomiteassa jäsenenä vuonna 1920.


title: Jozy Altidore

text: Jozy Altidore, oikealta nimeltään Josmer Volmy Altidore (s. 6. marraskuuta 1989 Livingston, New Jersey), on yhdysvaltalainen jalkapalloilija. Hyökkääjänä pelaava Altidore edustaa Amerikan jalkapalloliigan Torontoa.


title: Jozy Altidore

text: Altidore aloitti ammattilaisuransa vuonna 2006 New York Red Bullsissa yhdysvaltain pääsarjassa. Red Bullsissa hän pelasi 37 Major League Soccer -ottelua, joissa teki 15 maalia. Ensimmäisen ammattilaismaalinsa hän teki 16. syyskuuta 2006 1-0-voitossa Columbus Crewsta. Toisella ammattilaiskaudellaan hän teki 22:ssa pelaamassaan ottelussa yhdeksän maalia sekä syötti niitä kolme.Performance data for season 2006/07 transfermarkt.com Viitattu 5.12.2013. 12. elokuuta sekä 18. elokuuta 2007 hän teki peräkkäisissä otteluissa Toronto FC:tä sekä Los Angeles Galaxya vastaan kaksi maalia.


title: Jozy Altidore

text: 4. kesäkuuta 2008 Altidore siirtyi Espanjalaisen Villarreal CF:n riveihin 10 000 000:n dollarin siirtokorvauksella. Hän teki ensimmäisen pääsarjamaalinsa 2. marraskuuta 2008 4-1-voitossa Athletic Bilbaosta. Joukkueessa hän ei kuitenkaan saanut paljoa peliaikaa ja kaudella 2008-09 hän pelasikin lainalla Espanjan Segunda Divisiónissa pelaavassa Xerezissä. Kesällä 2009 Altidore siirtyi kaudeksi 2009-10 lainalle Hull Cityyn. Hull Cityllä oli mahdollisuus ostaa Altidore lainan päätyttyä. Ensimmäisessä Valioliigaottelussaan Altidore syötti Boltonia vastaan 1-0 voittomaalin. 6. helmikuuta 2010 hän teki ensimmäisen Valioliigamaalinsa 2-1-voitossa Manchester Citystä. 31. tammikuuta 2011 hän meni lainalle turkkilaiseen Bursasporiin kuuden kuukauden sopimuksella. Bursasporissa hän pelasi 12 Turkin pääsarjaottelussa, joissa teki yhden maalin.


title: Jozy Altidore

text: Villarrealissa Altidore ei löytänyt peliaikaa ja pelasi kolmen vuoden aikana vain 9 La Liga-ottelua , joissa teki yhden maalin. 20. heinäkuuta 2011 hän siirtyikin Eredivisiessä pelaavaan AZ Alkmaariin neljävuotisella sopimuksella.


title: Jozy Altidore

text: Hän teki kahden Alkmaarissa pelaamansa kauden aikana 39 liigamaalia 67:ssä ottelussa. Avauskaudellaan hän teki 16 maalia pelaamissaan 34:ssä Eredivisie-ottelussa.Performance data for season 2011/12 transfermarkt.co.uk Viitattu 6.12.2013.


title: Jozy Altidore

text: Hän teki maalin jo kauden avausottelussa,7. elokuuta pelatussa 3-1-voitossa PSV:stä, tehden AZ:n 3-1-maalin. Kolmen pelatun ottelun jälkeen hänellä oli kasassa jo kolme maalia, kun hän teki 21. elokuuta kaksi maalia 4-0-voitossa NEC Nijmegenistä. Seuraavan maalinsa hän teki kuitenkin vasta 6. marraskuuta 12. kierroksen ottelussa, 3-0-voitossa ADO Den Haagista. Kevätkaudella hän oli kuitenkin tehokkaana: hän teki 8. helmikuuta ja 22. huhtikuuta 2012 välisenä aikana 12:ssa ottelussa 11 maalia.


title: Jozy Altidore

text: Seuraavalla kaudella hän oli vielä tehokkaampi tehden 23 maalia 33:ssa Eredivisie-ottelussa.Performance data for season 2012/13 transfermarkt.co.uk Viitattu 6.12.2013. Avauskierroksella 12. elokuuta AFC Ajaxia vastaan 2-2-tasapelissä hän teki AZ:n molemmat maalit. Hän teki kaksi maalia myös seuraavan kierroksen ottelussa Heracles Almeloa vastaan 19. elokuuta. Viidennellä kierroksella 16. syyskuuta Altidore teki ensimmäisen hattutemppunsa AZ:n paidassa tehden AZ:n 1-0-, 3-0- sekä 4-0-maalit 4-0-voitossa Roda JC:stä. Ottelussa hän myös syötti Erik Falkenburgin tekemän 3-0-maalin. 19. tammikuuta 2013 Altidore teki kauden toisen hattutemppunsa 4-1-voitossa Vitessestä. Hän teki maalin myös seuraavassa ottelussa, 4-1-voitossa VVV-Venlosta. 14. huhtikuuta 2013 hän teki jo kauden kolmannen hattutemppunsa 6-0-voitossa FC Utrechtista. Kauden viimeiset maalinsa hän teki 26. huhtikuuta Eredivisien 32. pelikierroksella tehden kaksi maalia 4-0-voitossa SC Heerenveenistä.


title: Jozy Altidore

text: 9. heinäkuuta 2013 Altidore siirtyi 4-vuotisella sopimuksella Englannin Valioliigassa pelaavaan Sunderlandiin. Hän teki ensimmäisen Valioliigamaalinsa Sunderlandin paidassa 4. joulukuuta 2013 tehden 1-0-maalin 3-4-kotitappiossa Chelsealle.


title: Jozy Altidore

text: Altidore teki maajoukkuedebyyttinsä Yhdysvaltain jalkapallomaajoukkueen paidassa 17. marraskuuta 2007 1-0-voitossa Etelä-Afrikasta. 6. helmikuuta 2008 hän pelasi ensimmäistä kertaa avauksessa Yhdysvaltain paidassa 2-2-tasapelissä Meksikoa vastaan. Samassa ottelussa hän myös teki ensimmäisen maajoukkuemaalinsa.


title: Jozy Altidore

text: 1. huhtikuuta 2009 Altidore teki ensimmäisen hattutemppunsa Yhdysvaltain paidassa Trinidad ja Tobagoa vastaan 3-0-voitossa . Samalla hänestä tuli Yhdysvaltain maajoukkueen nuorin hattutempun tehnyt pelaaja. Altidore oli mukana Yhdysvaltain joukkueessa vuoden 2009 Maanosaliittojen cupissa, jossa hän teki Yhdysvaltain ensimmäisen maalin turnauksen välierien 2-0-voitossa Espanjasta.


title: Jozy Altidore

text: 14. elokuuta 2013 Altidore teki hattutempun ystävyysottelussa Bosnia ja Hertsegovinaa vastaan, joka päättyi Yhdysvaltain 4-3-voittoon.


title: Jozy Altidore

text: Altidore valittiin jalkapallon vuoden 2014 maailmanmestaruuskilpailuihin, joissa hän kärsi takareisivamman 16. kesäkuuta Ghanaa vastaan pelatun avausottelun 21. minuutilla.


title: Jozy Altidore

text: Altidore on pelannut kaikkiaan 110 maaottelua ja tehnyt niissä 41 maalia.


title: Graswerth

text: Graswerth on asumaton Reinjoen saari Mayen-Koblenzin piirikunnassa, Rheinland-Pfalzin osavaltiossa, Saksassa. Saari on kaksi kilometriä pitkä ja se on saavutettavissa vain veneellä. Graswerth on luonnonsuojelualue, sillä saarella elää useita harvinaisia lintulajeja. Saaren yli kulkee Bendorfer Brücken silta.


title: Graswerth

text: Graswerth muodostaa yhdessä Niederwerthin saaren kanssa Niederwerthin kunnan.


title: Keski-Savon Paterin joukkue 2007–2008

text: Keski-Savon Pateri pelasi kaudella 2008 1-sarjassa peräti seitsemän ulkomaalaispelaajan voimin. He nostivat joukkueen takaisin SM-liigaan, mutta joukkue herätti suurta kohua. Lopulta Suomen Lentopalloliitto päätti tehdä ulkomaalaispelaajarajoituksen 1-sarjaan kaudesta 2009 eteenpäin.


title: Onnenpyörä (albumi)

text: Onnenpyörä on Sielun Veljien EP, joka sisältää covereita. Yhtye esiintyy levyllä salanimillä "Leputation Of The Slaves", "Pimpline & The Defenites", "Kullervo Kivi ja Gehanna-yhtye" ja "Adolf Und Die Freie Scheisse".


title: Onnenpyörä (albumi)

text: Remasteroitu CD-versio ilmestyi vuonna 2005 ja se sisältää bonuskappaleina Leputation of the Slavesin singlen "I will stay / Bye bye love" vuodelta 1986 sekä Kullervo Kivi ja Gehanna-yhtyeen esittämät "Vippaa mulle viitonen" ja "Kulkurin iltatähti", jotka on julkaistu myös Musta laatikko -levyllä.


title: Onnenpyörä (albumi)

text: Levyn LP-versiolla "Shimmy Shimmy Kokobop" on toisena ja "Kolmatta linjaa takaisin" kolmantena kappaleena, joskin levyn kannessa kappalejärjestys on sama kuin CD:n kannessa. Lisäksi LP-versiossa useimpien kappaleiden alussa kuuluu onnenpyörän pyöritysääntä.


title: Sebastián Eguren

text: Sebastián Eguren Ledesma (s. 8. tammikuuta 1981 Montevideo) on uruguaylainen jalkapalloilija, joka edustaa Espanjan Primera Divisiónissa pelaavaa Sporting Gijónia, jonne hän siirtyi ruotsalaisesta AIK:sta vuonna 2010. Hän on edustanut myös muun muassa Rosenborgia, Hammarbytä ja Villarrealia. Eguren on pelipaikaltaan niin sanottu box-to-box-tyyppinen keskikenttäpelaaja, mikä tarkoittaa, että hänen tehtävänään on osallistua aktiivisesti sekä hyökkäyksiin että puolustukseen.


title: Marianne (makeinen)

text: Marianne on alun perin Chymoksen vuonna 1949 kehittämä minttusuklaa, jota valmistaa Fazer. Makeisessa on kova piparminttukuori ja suklaasydän.


title: Marianne (makeinen)

text: Fazer osti Chymoksen vuonna 1993, jolloin Mariannet siirtyivät sen valikoimaan.


title: Marianne (makeinen)

text: Makeisen valmistus alkoi 1949 Chymoksen Toijalan tehtailla karamellimestari Aimo Martikaisen johdolla. Suomalaisten makeannälkä oli sotien jälkeen suunnaton, ja jostakin syystä suklaan ja piparmintun yhdistelmä kolahti suomalaisiin. Vuonna 1956 Chymoksen toimitusjohtajaksi tullut Jouko Keränen oli havainnut karamellin mahdollisuudet, mutta hänen mielestään yksinkertainen paperikääre oli liian vaatimaton ja arkipäiväinen. Hän antoi Chymoksen graafikolle Aimo Vuoriselle vaateliaan toimeksiannon: ”Enemmän glamouria tarvitaan”.


title: Marianne (makeinen)

text: Vielä 1930-luvulla Suomessa makeistuotteet nimettiin tyyliin ”Fazerin minttusuklaata” tai ”Chymoksen täytekaramelleja”. Näitä merkintöjä oli myyntipakkausten päällä. Sotien jälkeen 1950-luvun alussa yleistyivät valintamyymälät, joissa ostajat itse valitsivat hyllystä ostoksensa ja maksoivat ne kassalla. Silloin elintarviketeollisuudessa todettiin pakkauksen ulkoasun merkitys. Tuotteiden piti myydä itse itsensä suoraan hyllystä. Tuotteille etsittiin merkkituotteen luonnetta. Myyntipakkauksella oli tässä suuri merkitys. Vinosuuntainen punavalkoraidoitus piparmintun makua kuvaamassa oli vanhaa eurooppalaista traditiota. Jo ennen kuin tuleva makeishitti oli saanut nimekseen Marianne, olivat raidat kääreessä paikallaan ja tuttu lyhdekuvioinen muottikin käytössä. Tuotteen nimi vain oli arkinen ”Chymoksen piparminttusuklaa”.


title: Marianne (makeinen)

text: Vuorinen järkeili, että piparminttu ja suklaa liittyivät ihmisten mielikuvissa ranskalaisuuteen (esimerkkinä Fazerin Ranskalaiset pastillit). Hän rupesi tavoittelemaan jotakin ranskalaisuuden kuvallista symbolia, mutta ei kuitenkaan trikoloria. Hänen mieleensä tuli Ranskan kansallisneito Marianne. Hän suunnitteli luonnoksia, joissa olisi tuotenimenä Marianne ja kuva-aiheena mainittu kansallisneito. Kentältä tullut palaute oli kuitenkin negatiivinen. Chymoksella palattiin takaisin alkuperäisen punavalkoraidalliseen kääreeseen, johon sijoitettiin tuotenimi Marianne. Siitä tuli vuosikausiksi Suomen myydyin karamelli.


title: Marianne (makeinen)

text: Marianne-perheeseen lisättiin 1970-luvulla toffeetäytteinen Marimint (nykyisin Marianne Toffee) sekä appelsiinin makuinen AnneMari, jonka nimi muutettiin myöhemmin Marianne Appelsiiniksi. Se on nykyisin vain yhtenä makuvarianttina Marianne Mix-sekoituksessa, jota valmistetaan joulumarkkinoille ja matkustajamyyntiin.


title: Marianne (makeinen)

text: Fazer osti Chymoksen vuonna 1993 ja Mariannet siirtyivät sen valikoimiin. Marianne oli yksi niistä tuotemerkeistä, joita Fazer erityisesti halusi, koska se oli saavuttanut vankan aseman niin Suomessa kuin Euroopassakin. Fazerin mukaan Mariannessa yhdistyvät ”venäläinen konvehtiperinne ja ranskalainen maku”. Alkuperäistä Marianne-karkkia valmistetaan Lappeenrannassa vuosittain 1,4 miljoonaa kiloa.


title: Marianne (makeinen)

text: Vuonna 2000 markkinoille tuotiin ksylitolilla makeutettu Marianne Light sekä Marianne-rakeet. Viimeksi mainitulle tehtiin kolme pakkausta: pieni pastillirasia, 150 gramman pussi sekä matkustajamyyntiin 200 gramman rasia. Vuonna 2003 syntyi Marianne Crush -leivontatuote.


title: Marianne (makeinen)

text: Vuonna 2006 tuli Marianne Snacks -patukka sekä saman tuotteen irtokarkit ja vuonna 2009 Marianne-lakritsipatukka. Jouluisin ja matkustajamyynnissä on myös Marianne Mix -rasia, joka sisältää tavallisia, toffeetäytteisiä ja appelsiininmakuisia Marianneja.


title: Marianne (makeinen)

text: Fazer on laajentanut Marianne-valikoimaa useisiin uusiin tuotteisiin. Fazerin Kismet-suklaavohveleita valmistetaan Mariannella maustettuna. Syksyllä 2013 lanseerattiin kahvinmakuiset Marianne Café Mocha -karkit ja Marianne-täytekeksi. Fazerin valikoimaan kuuluvat myös Marianne-kakkurulla ja -leivokset sekä Marianne-muffinssit. Lisäksi Nestlé valmistaa Marianne-jäätelöä.


title: Marianne (makeinen)

text: Lappeenrannassa avattiin Chymoksen tehtaan läheisyydessä vuonna 2013 Marianne-puisto. Sen kunnostuksesta vastaavat Lappeenrannan kaupunki ja Fazer yhdessä.


title: David Hetemäki

text: David William Hetemäki (26. joulukuuta 1890 Multia – 20. tammikuuta 1964) oli suomalainen jääkärieverstiluutnantti. Hänen vanhempansa olivat maanviljelijä Kustaa Hetemäki ja Vilhelmiina Saarinen. Hänet vihittiin avioliittoon vuonna 1923 lääketieteen lisensiaatti Elna Hedvig Lehtosen (s. 1895) kanssa, perheeseen syntyi kaksi poikaa. David Hetemäki oli Päiviö Hetemäen setä ja Elsi Hetemäki-Olanderin appi.


title: David Hetemäki

text: Hetemäki kävi kaksi luokkaa Jyväskylän lyseota ja Jyväskylän kaupungin kauppakoulun sekä 1 lukukauden Tampereen kauppaopistoa. Kahdeksannen luokan hän suoritti yksityisoppilaana Helsingin suomalaisessa lyseossa vuonna 1926. Hän suoritti Kapteenikurssin vuonna 1926 ja sotilashallinnollisten kurssien 1. jakson vuonna 1927 ja 2. jakson vuonna 1930.


title: David Hetemäki

text: Hetemäki liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 3. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: David Hetemäki

text: Hetemäki saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan aluksi komppanianvääpeliksi ja myöhemmin joukkueenjohtajaksi 1. Jääkärirykmentin 1. jääkäripataljoonan 2. komppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa.


title: David Hetemäki

text: Hetemäki siirrettiin sisällissodan jälkeen suoritetussa armeijan uudelleen järjestelyssä Suomen valkoiseen kaartiin, missä hän toimi komppanianpäällikkönä useassa komppaniassa, kunnes hänet siirrettiin 27. kesäkuuta 1928 rykmentin talouspäälliköksi ja edelleen 19. kesäkuuta 1936 Armeijan vaatetusvarikon päälliköksi. Omien toimiensa ohella hän toimi myös 1. Divisioonan apulaisintendenttinä 22. elokuuta 1927 – 8. maaliskuuta 1928 välisen ajan ja 1. Sotilasmaakunnan esikuntapäällikkönä 1. maaliskuuta 1932 – 15. kesäkuuta 1933.


title: David Hetemäki

text: Hetemäki osallistui talvisotaan ensin suojeluskuntajärjestön sotilastarkastaja, myöhemmin 23. Divisioonan intendenttinä. Välirauhan aikana hän toimi aluksi samassa tehtävässä, kunnes hänet siirrettiin uudelleen suojeluskuntajärjestön sotilastarkastajaksi ja edelleen Vaatetusvarikon päälliköksi ja viimein päälliköksi Keskusvarikko 1:een. Jatkosodan puhjettua hän toimi edelleen Keskusvarikon päällikkönä ja toimi tehtävässä sodan loppuun saakka, jolloin erosi vakinaisesta palveluksesta. Hänet haudattiin Hämeenlinnaan.


title: David Hetemäki

text: Hetemäki toimi 1. Divisioonan kunniatuomioistuimen jäsenenä vuosina 1927, 1929, 1931 ja 1932, ja Suomen valkoisen kaartin kunnianeuvoston jäsenenä vuosina 1924 ja 1928.


title: Bendorfer Brücke

text: Bendorfer Brücke (oik. Rheinbrücke Bendorf), on Bundesautobahn 48:n Reinin ylittävä silta Sankt Sebastianin ja Bendorfin välillä. Silta on avattu 16. elokuuta 1965 kolmen vuoden rakennusajan jälkeen ja sen on suunnitellut saksalainen rakennusinsinööri Ulrich Finsterwalder. Silta ylittää Reinin ja Niederwerthiin kuuluvan Graswerthin saaren. Silta oli aikansa maailman pitkäjännevälisin jännebetonisilta ja on edelleen Saksan pisin. 7-aukkosien kotelopalkkisillan pääjänne on 208 metriä ja sillan kokonaispituus on 1 029 metriä.


title: Jakob valehtelija

text: Jakob valehtelija () on vuonna 1974 valmistunut itäsaksalainen elokuva, jonka on ohjannut Frank Beyer. Se perustuu kirjailija Jurek Beckerin kirjaan "Valehtelija-Jaakko". Elokuvan pääosassa näyttelee Vlastimil Brodský. Samasta kirjasta on tehty vuonna 1999 myös Hollywood-elokuva "Jakob – Valehtelija".


title: Jakob valehtelija

text: Elokuva oli ehdolla parhaan vieraskielisen elokuvan Oscar-palkinnon saajaksi.


title: Amazasp I

text: Amazasp I () oli Iberian (eli Georgian itäosan Kartlin) kuningas, joka hallitsi varhaiskeskiaikaisten georgialaisten kronikoiden mukaan toisella vuosisadalla. Professori Cyril Toumanoff on ehdottanut vuosia 106–116 hänen valtakautensa ajankohdaksi. Toumanoff pitää häntä Mithridates I:n poikana ja seuraajana. Mithridateen tiedetään epigrafisen materiaalin perusteella olleen Rooman liittolainen.


title: Amazasp I

text: Georgialaiset kronikat kertovat Amazaspin hallineen kymmenen vuoden ajan yhdessä Derokin (Deruk) kanssa ja niiden mukaan hänen hallituskaupunkinsa oli Armazi, kun taas Derok hallitsi Mtskhetassa. Monet nykytutkijat pitävät Iberian diarkiaa kuitenkin puhtaana legendana ja Amazaspia itsenäisesti hallinneena kuninkaana.


title: Edwin Lydén

text: Edwin Leonhard Lydén (19. huhtikuuta 1879 Laitila – 3. maaliskuuta 1956 Turku) oli suomalainen taiteilija, piirustuksenopettaja ja taidearvostelija.


title: Edwin Lydén

text: Hänen vanhempansa olivat pastori Emil Leonhard Lydén ja Anna Elisabet Lindlöf. Lydénin puoliso oli pianisti ja laulunopettaja Elin Dagmar Anerio. Lydén opiskeli Turun piirustuskoulussa 1894–1899 ja Münchenissä Königliche Bayerische Akademie der bildenden Künstessa professori Karl Rauppin, Otto Seitzin, Franz von Defreggerin ja Ludvig Hetrichin johdolla yhdeksän oppikautta 1899–1906.


title: Edwin Lydén

text: Edwin Lydén toimi monipuolisesti taiteen saralla: hän oli maalari, piirtäjä, kuvittaja ja kokeili myös grafiikkaa. Hänen teoksissaan on sekä abstrakteja että esittäviä töitä. Lydén työskenteli kuvaamataidon opettajana turkulaisissa oppikouluissa 1921–1949, taidearvostelijana 1930–1943 ja pilapiirtäjänä. Hän kuului 1930-luvulla perustettuun turkulaiseen Pro Arte -taiteilijaryhmään, jossa hän toimi ryhmän teoreettisena neuvonantajana.


title: Edwin Lydén

text: Lydén seurasi aikansa uusimpia taideilmiöitä, ja hän vaikutti vahvasti Turun modernistisen koulukunnan syntymiseen. Hänet liitetään niin sanottuun ensimmäiseen turkulaiseen modernistipolveen. Hän teki uusimpressionistisia kokeiluja, muun muassa Mellilän kirkon alttaritaulun (1912).


title: Edwin Lydén

text: Lydénin teoksia on ollut näyttelyissä vuoden 1901 alkaen. Lydénille myönnettiin Pro Finlandia -mitali 1954.


title: Edwin Lydén

text: Naantalin Luikkioon Lydén suunnitteli ja rakennutti itselleen Lydénin huvilana tunnetun pyöröhirsisen kesähuvilan vuonna 1914. Lydén perheineen vietti kesät huvilalla ja hän myös maalasi siellä.


title: Kaunis minä

text: Kaunis minä on suomalaisen rockyhtye Happoradion neljäs studioalbumi, joka julkaistiin 20. elokuuta 2008. Levy myi platinaa vuonna 2009 ensimmäisenä Happoradion levynä.


title: La Seu d’Urgell

text: La Seu d’Urgell () on kaupunki Lleidan maakunnassa Katalonian itsehallintoalueella Espanjassa. La Seu d’Urgell on Alt Urgellin pääkaupunki.


title: La Seu d’Urgell

text: Kaupungin pinta-ala on 15,45 neliökilometriä ja asukasluku 12 015 (2017).


title: La Seu d’Urgell

text: La Seu d’Urgellin naapurikuntia ovat Montferrer i Castellbò lännessä, Les Valls de Valira pohjoisessa, Estamariu idässä, Alàs i Cerc etelässä ja Ribera d'Urgellet lounaassa. Kaupunki sijaitsee Segren laaksossa, jossa virtaavat joet Valira ja Segre


title: La Seu d’Urgell

text: Kaupunki on Urgellin piispan kotipaikka. Piispa on toinen Andorran kahdesta ruhtinaskumppanista yhdessä Ranskan presidentin kanssa. Nykyinen piispa on Joan Enric Vives Sicília.


title: La Seu d’Urgell

text: La Seu d’Urgellin ystävyyskaupunki on Villemur-sur-Tarn Haute-Garonnen departementissa Ranskassa.


title: La Seu d’Urgell

text: Vuoden 1992 kesäolympialaisten koskimelonta pidettiin Parc Olímpic del Segre -nimisessä puistossa.


title: La Seu d’Urgell

text: La Seu d’Urgellin asutuskeskukset ja niiden väkiluvut vuonna 2007:


title: Richard Thompson (pikajuoksija)

text: Richard Thompson (s. 7. kesäkuuta 1985) on trinidadtobagolainen pikajuoksija.


title: Richard Thompson (pikajuoksija)

text: Thompson selviytyi Osakan MM-kilpailuissa 2007 puolivälieriin 100 metrin juoksussa. Seuraavana vuonna hän voitti NCAA:n mestaruuden hallikaudella 60 metrillä ja ulkoratakaudella 100 metrillä. Pekingin olympialaisissa 2008 hän saavutti 100 metrillä hopeaa ennätyksellään 9,89. Usain Bolt voitti kilpailun maailmanennätysajalla 9,69. Pekingin olympialaisten 4×100 metrin viestijuoksussa Thompson saavutti hopeaa Trinidad ja Tobagon joukkueessa. Hän juoksi joukkueensa ankkuriosuuden.


title: Richard Thompson (pikajuoksija)

text: Berliinin MM-kilpailuissa 2009 Thompson juoksi 100 metrillä viidenneksi ajalla 9,93 s. Pikaviestissä hän juoksi ankkuriosuuden maansa joukkueessa, joka sijoittui hopealle uudella maansa ennätysajalla 37,62 s. Daegun MM-kisoissa 2011 hän karsiutui 100 metrin välierissä. Lontoon olympialaisissa 2012 hän sijoittui 100 metrillä kuudenneksi ajalla 9,98 ja juoksi ankkuriosuuden hopeaa saaneessa Trinidad ja Tobagon pikaviestijoukkueessa. Alun perin joukkue sijoittui kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. Moskovan MM-kilpailuissa Thompson karsiutui 100 metrin välierissä. Glasgow'n Kansainyhteisön kisoissa 2014 hän sai pikaviestissä pronssia.


title: Richard Thompson (pikajuoksija)

text: Thompson on voittanut Trinidad ja Tobagon mestaruuden 100 metrillä 2009, 2010, 2011, 2014 ja 2016 sekä 200 metrillä 2010.


title: Argo (moottorivene)

text:
Argo on suomalainen kilpa- ja huvivenemerkki. Argoja on valmistanut 1970-luvulta lähtien Pentti ja Harry Fabritiuksen Argo Venetuote Ay.
Argoja tehdään kahdenlaisia: yksirunkoisia ja monirunkoisia (katamaraaneja).
Argoilla on erittäin menestynyt kilpailuhistoria. Niillä on voitettu 18 maailmanmestaruutta, useita euroopanmestaruuksia, pohjoismaidenmestaruuksia ja kansallisia mestaruuksia. Niillä on myös tehty eri Offshore -kilpaluokissa kolmisenkymmentä maailmanennätystä nopeudessa.


title: Guam kesäolympialaisissa 2008

text: Guam osallistui Pekingin kesäolympialaisiin 2008 kuuden urheilijan voimin viidessä eri urheilumuodossa. Avajaisissa lipunkantajana toimi judoka Ricardo Blas Jr.. Parhaimmasta suorituksesta vastasi melonnassa Sean Pangelinan, joka eteni kanadalaisessa yksikössä 500 metrin matkalla toiselle kierrokselle. Yleisurheilussa Derek Mandell teki 800 metrin uuden henkilökohtaisen ennätyksensä. Mandell jäi silti yli viisi sekuntia alkueränsä seitsemännestä juoksijasta ollen samalla alkuerien hitain.


title: Guam kesäolympialaisissa 2008

text: Miehet


title: Guam kesäolympialaisissa 2008

text: "Tästä alkuerästä kukaan ei selvinnyt jatkoon."


title: Guam kesäolympialaisissa 2008

text: "Alicto karsiutui"


title: Guam kesäolympialaisissa 2008

text: "Mandell karsiutui"


title: Luonnonkivi

text: Luonnonkivellä tarkoitetaan luonnosta hankittua kivimateriaalia, jota käytetään esimerkiksi rakentamisessa. Kiveä voidaan käyttötarkoituksesta riippuen käsitellä eri tavoin, esimerkiksi hakata, hioa tai pelkästään sahata. Luonnonkiveä voidaan käyttää joko sellaisenaan, laattoina tai erimuotoisina kappaleina. Kiveykset kestävät hyvin säätä ja kulutusta.


title: Luonnonkivi

text: Alueita voidaan päällystää luonnonkivistä tehdyllä kiveyksellä esimerkiksi liikennealueilla, luiskien verhouksissa sekä pihojen ja puistojen käytävillä ja tasanteilla. Kuution muotoisia luonnonkiviä kutsutaan "noppakiviksi", suorakulmion muotoisia "nupukiviksi" ja pyöreähköjä "mukulakiviksi". Isoja mukulakiviä voidaan kutsua myös seulanpääkiviksi tai pultereiksi. Kiveyksen alle tehdään rakennekerrokset, joissa kivien alapuolella voi olla joko asennushiekkaa tai betonia.


title: Luonnonkivi

text: Mukulakiveystä kutsutaan myös kenttäkiveykseksi. Kenttäkiveys sopii parhaiten alueille, joissa ei oikeastaan ole liikennettä koska pinta jää yleensä epätasaiseksi. Usein sillä saattaa olla pelkkää koristemerkitystä. Asennushiekan pitää olla paksumpi (100 mm) kuin betonikivillä, jotta erikokoiset kivet pysyvät paikallaan tukevasti.


title: Luonnonkivi

text: Nupu- ja noppakiviä voidaan käyttää esimerkiksi toreilla, katualueilla ja pihoilla. Noppa- ja nupukivien alla pitäisi olla kantava ja routimaton rakenne. Asennushiekkakerros on 40-50 mm paksu, mutta jos kivien koko vaihtelee paljon, kerroksen on oltava paksumpi. Saumat tulisi jättää mahdollisimman kapeiksi, niihin voidaan käyttää esim. ruohoa tai kivituhkaa.. Paras lopputulos saavutetaan käyttämällä saumaushiekkaa, johon on sekoitettu epoksipohjaista saumausainetta.


title: Luonnonkivi

text: Liuskekiviä voidaan käyttää vähän liikennöidyillä alueilla, esimerksiki poluilla tai portaissa. Käytettävien liuskekivien tulisi olla vähintään 40 mm paksuja eikä pinta-ala saa olla liian pieni, alle laitetaan 50-100 mm paksu asennushiekkakerros.


title: Luonnonkivi

text: Perinteisesti talojen perustuksissa on käytetty luonnonkiviä paikalleen ladottuna ilman laastia eli ns. kylmiä muureja. Koska suomalaiset kivilajit ovat kovia, niin niiden työstö on vaikeaa ja siksi niitä käytettiin aiemmin lähinnä vaan suuriin julkisiin rakennuksiin.


title: Luonnonkivi

text: Luonnonkiveä voidaan käyttää myös sisustuksessa.


title: Heiti Talvik

text: Heiti Talvik (9. marraskuuta 1904 Tartto, Viro – 18. kesäkuuta 1947 Tjumenin alue, Neuvostoliitto) oli virolainen runoilija.


title: Heiti Talvik

text: Heiti Talvik syntyi hyvinkoulutettuun tarttolaiseen lääkäriperheeseen. Hänen äitinsä oli pianisti. Vuonna 1924 hän lopetti yllättäen koulun ja siirtyi työskentelemään Kohtla-Järven öljyliuskekaivoksille. Samanaikaisesti hän kirjoitti runoja, joita hän lähetti kulttuurilehti Loomingin päätoimittajalle Friedebert Tuglasille.


title: Heiti Talvik

text: Vuonna 1926 hän valmistui Pärnun iltalukiosta ja opiskeli vuodesta 1926 vuoteen 1934 filosofista kerrontaa Tarton yliopistossa.


title: Heiti Talvik

text: Vuodesta 1928 lähtien Talvik omistautui enemmän lyriikalle. Vuonna 1934 hän julkaisi ensimmäisen runokokoelmansa "Palavik" (), jonka avulla hänestä tuli tunnetuin virolainen runoilija ja kirjallisuuskerho Arbujadin () jäsen. Kerhon jäsenenä toimi myös runoilija Betti Alver, joka avioitui Talvikin kanssa vuonna 1937.


title: Heiti Talvik

text: Neuvostoliiton miehittäessä Viron Talvik lähetettiin Siperiaan, minkä jälkeen jäljet katosivat. Hänen uskotaan kuolleen kesäkuussa 1947 karkotuksen yhteydessä. Haudan sijaintia ei tiedetä.


title: Betonipäällyste

text: Betonipäällyste on esimerkiksi viherrakentamisessa käytetty rakennusmateriaali, joita voidaan asentaa vaikkapa pihalle tai toreille. Betonilaatat ovat neliskulmaisia, betonikiviä voi olla eri muotoisia. Tuotteita valmistetaan eri vahvuisina, tuotteen vahvuus (eli "paksuus") määrittää miten raskasta liikennettä päällyste kestää. Betonikivien paksuus on vähintään 60 mm ja ne ovat pinta-alaansa nähden paksumpia kuin laatat. Betonilaatat ovat ohuempia (paksuus yleensä 35-100 mm) ja niiden pinta-ala on yli 400 cm. Laattoja voidaan käyttää lähinnä vain vähäliikenteisillä alueilla.


title: Betonipäällyste

text: Tuotteita valmistetaan myös eri väreillä (väribetoni) ja pintakäsittelyillä. Värit haalistuvat yleensä jonkin verran käytössä. Pinnassa voi olla erilaisia kuvioita tai sitten se voidaan käsitellä hiekkapuhaltamalla, ristipäähakkaamalla tai pesubetonipinnaksi. On olemassa myös reikä- eli ruohokiviä, joissa on joko reikä tai niiden ladontamallissa jää tilaa kasvaa ruohoa.


title: Betonipäällyste

text: Kaikki ladontakuviot eivät välttämättä onnistu kaikenlaisilla kivillä eivätkä erimalliset kivet välttämättä sovi yhteen. Rakennekerrosten tekeminen huolellisesti parantaa kiveyksen kestävyyttä ja kerrokset mitoitetaan mm. maaperän kantavuuden ja liikenteen perusteella. Saumoihin voidaan laittaa hiekkaa tai istuttaa ruohoa.


title: Betonipäällyste

text: Betonipäällysteitä käytetään myös talonrakennuksessa esimerkiksi vesikatoilla ja sisäpihoilla.


title: Betonipäällyste

text: Betoni on myös maatieiden kestopäällyste asfaltin ohella. Nebraskan yliopiston professori Chris Tuan on kehittänyt sähköä johtavan betonin, joka sulattaa itsensä sähkövirran avulla jäästä.


title: Walter Dix

text: Walter Dix (s. 31. tammikuuta 1986 Coral Springs, Florida) on yhdysvaltalainen pikajuoksija.


title: Walter Dix

text: Dix voitti NCAA:n mestaruuden 100 metrillä 2005 ja 2007 sekä 200 metrillä 2006, 2007 ja 2008. NCAA:n hallimestaruuden hän voitti 200 metrillä 2006 ja 2007. Hän voitti Yhdysvaltojen-mestaruuden 200 metrillä 2008. Pekingin olympialaisissa hän saavutti pronssia 100 metrillä tuolloisella ennätyksellään 9,91. Dix nousi pronssikorokkeelle myös 200 metrin juoksussa. Hän sijoittui alun perin juoksun viidenneksi, mutta Wallace Spearmonin ja Churandy Martinan hylkäysten jälkeen nousi pronssille. Spearmon hylättiin heti kilpailun jälkeen ratarikon takia ja Martina Yhdysvaltain jättämän protestin jälkeen samasta syystä.


title: Walter Dix

text: Dix voitti Yhdysvaltojen-mestaruuden 100 metrillä 2010 ja 2011 sekä 200 metrillä 2011. Hän sai Daegun MM-kilpailuissa 2011 hopeaa 100 metrillä ajalla 10,08 ja 200 metrillä ajalla 19,70.


title: Joan Llaneras

text: Joan Llaneras Roselló (s. 17. toukokuuta 1969 Porreres, Baleaarit, Espanja) on espanjalainen ratapyöräilijä, joka kilpailee piste- ja pariajossa.


title: Joan Llaneras

text: Llaneras on voittanut neljästi pisteajon (1996, 1998, 2000, 2007) ja kolmesti pariajon (1997, 1999, 2006) MM-kullan. Lisäksi hänellä on pisteajosta yksi hopea ja kaksi pronssia sekä pariajosta kaksi hopeaa. Kesäolympialaisissa hän on voittanut pisteajon olympiakullan kahdesti (2000, 2008) ja -hopean kerran (2004).


title: Vuohensalo

text: Vuohensalo eli Motornoje () on kylä Norsjoen eli Larionovon maalaiskunnassa Käkisalmen piirissä Leningradin alueella Venäjällä. Kylä sijaitsee Laatokan rannalla noin 11 kilometriä Käkisalmen kaupungista kaakkoon. Vuohensalo kuuluu Suomen Neuvostoliitolle luovuttamaan Karjalaan ja se oli Suomelle kuuluessaan osa Käkisalmen maalaiskuntaa. Nykyisen venäläisen nimensä paikkakunta sai 1948.


title: Vuohensalo

text: Vuohensalon naapurikyliä olivat Käkisalmen maalaiskunnan alueella Yläpuusti lännessä ja Pörtsykkä pohjoisessa. Idässä kylä rajoittui Laatokkaan ja etelässä naapurikyliä olivat Pyhäjärven kunnan puolella Pyhäkylä, Rantakylä ja Kuoppalammin valtionpuisto. Vuohensaloon kuului lisäksi kaksi pientä erillisaluetta lähempänä Käkisalmen kaupunkia. Toinen sijaitsi Laatokan rannalla Tenkalahden, Norsjoen ja Pörtsykän kylien välissä ja osittain tällä alueella sijaitsi Haminanniityn esikaupunkialue. Toinen erillisalue puolestaan sijaitsi Ostamojärven pohjoisrannalla Norsjoen ja Joensuun kylien välissä.


title: Vuohensalo

text: Vuonna 1920 Vuohensalossa oli 244 asukasta. Vuonna 1939 asukkaita oli puolestaan 277.


title: Vuohensalo

text: Ennen talvisotaa Vuohensalo oli pääasiassa maatalousvaltainen kylä. Myös kalastusta harjoitettiin. Vuohensalon kansakoulu aloitti toimintansa vuonna 1913.


title: Vuohensalo

text: Talvisodan alussa kylästä evakuoitiin alaikäiset lapset äiteineen. Muu väestö evakuoitiin keväällä 1940 rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.


title: Émile Gagnan

text: Émile Gagnan (1900–1979) oli ranskalainen insinööri ja keksijä.


title: Émile Gagnan

text: Gagnan valmistui teknillisestä korkeakoulusta 1920-luvulla ja pääsi töihin Air Liquideen. Hän erikoistui kaasujen hallintaan korkeassa paineessa. Jacques-Yves Cousteau otti Gagnaniin yhteyttä vuonna 1942, kun hän halusi kehittää automaattisen ilmansyöttömenetelmän helpottaakseen laitesukellusta. Seuraavana vuonna Cousteau ja Gagnan kokeilivat säätimensä ensimmäistä versiota. Tämä ei vielä toiminut, mutta muutamien korjauksien jälkeen he onnistuivat kehittämään toimivan automaattisen säätimen, joka tulisi mullistamaan sukellusharrastuksen.


title: Émile Gagnan

text: Gagnan muutti perheineen Montréaliin ja siirtyi työskentelemään Canadian Liquid Air -yhtiöön. Hän perusti laboratorion, jossa suunnitteli monia tekniikoita, jotka helpottivat laitesukellusta ja muutenkin vedenalaista työskentelyä.


title: Abū 'L-Fath Aḥmad

text: Abu 'L-Fath Ahmad oli shakinpelaaja ja kirjailija. 1000- ja 1100-lukujen käsikirjoitusten mukaan 'L-Fath Ahmad oli peräisin Sīstānista. 1500-luvun persialaisen käsikirjoituksen mukaan hän oli taas intialainen.


title: Marianne Vos

text: Marianne Vos (s. 13. toukokuuta 1987 Babyloniënbroek, Alankomaat) on alankomaalainen maantie-, rata- ja cyclocrosspyöräilijä.


title: Marianne Vos

text: Jo juniorivuosinaan paljon saavuttanut Vos siirtyi ammattilaiseksi vuonna 2006. Heti ensimmäisellä ammattilaiskaudella hän sai kaksi maailmanmestaruutta. Kauden alussa hän voitti kultaa cyclocrossin maailmanmestaruuskilpailuissa. 18-vuotiaana hänestä tuli tuolloin kaikkien aikojen nuorin cyclocrossin maailmanmestaruuden voittanut naisajaja. Kauden lopussa pidetyissä maantiepyöräilyn maailmanmestaruuskilpailuissa Vos voitti maantieajon maailmanmestaruuden. Sen jälkeen hän sai MM-hopeaa viidesti peräkkäin 2007–2011, kunnes onnistui uusimaan mestaruuden vuosina 2012 ja 2013. Cyclocrossin maailmanmestaruuden hän voitti kuusi kertaa peräkkäin 2009–2014.


title: Marianne Vos

text: Vuonna 2007 Vos voitti naisten maantiepyöräilyn maailmancupin kokonaiskilpailun. Hän voitti maailmancupin viimeisen osakilpailun Rund um die Nürnberger Altstadtin ja ohitti samalla pisteissä Nicole Cooken, joka oli johtanut maailmancupia koko kauden. Vos voitti maantiepyöräilyn maailmancupin kokonaiskilpailun myös vuosina 2009, 2010, 2012 ja 2013.


title: Marianne Vos

text:
Vuonna 2008 Vos saavutti menestystä ratapyöräilyssä voittamalla maaliskuun MM-kilpailuissa pisteajon kultaa. Samalla hän sai nimensä
pyöräilyn historiaan ensimmäisenä naispyöräilijänä, joka on voittanut maailmanmestaruuden kolmessa pyöräilylajissa: maantiepyöräilyssä, cyclocrossissa sekä ratapyöräilyssä. Pekingin olympialaisissa Vos voitti ratapyöräilyssä kultaa pisteajossa. Hänet valittiin vuonna 2008 Alankomaiden vuoden naisurheilijaksi.


title: Marianne Vos

text: Vos voitti maantieajon olympiakultaa Lontoossa 2012 kukistettuaan loppukirissä Elizabeth Armitsteadin


title: Fiat 500 (2007)

text: Fiat 500 eli ”uusi 500” on Fiatin vuoden 2007 heinäkuussa (tasan 500 päivää julkaisun jälkeen) myyntiin tullut automalli, joka perustuu vuonna 2004 Geneven autonäyttelyssä esiteltyyn Fiat Trepiuno -konseptimalliin. Auton virallinen esittely tapahtui 4. heinäkuuta 2007, eli tasan 50 vuotta alkuperäisen 500-mallin esittelyn jälkeen. Se voitti heti seuraavana vuonna Vuoden Auto Euroopassa -palkinnon.


title: Fiat 500 (2007)

text: Fiat 500:aa valmistettiin Tychyssä, Puolassa Fiatin toisen kaupunkiauton, Fiat Pandan tavoin vuosina 2003–2012. Auto suunniteltiin yhteistyönä Fordin kanssa, ja sama perusrakenne on käytössä toisen sukupolven Ka:ssa.


title: Fiat 500 (2007)

text: Muotoilultaan uusi 500 muistuttaa hyvin paljon vanhaa Fiat 500:aa, joka oli myyntimenestys vuosina 1957–1975. Muodot on suunnitellut Fiat Style Centre. Kyseessä on kolmiovinen, nelipaikkainen hatchback, joka on noin senttimetrin Pandaa lyhyempi. Uuden 500:n sisustan on suunnitellut myös Minin sisustuksesta vastannut Frank Stephenson. Autoon saatavana paljon ulkonäköön liittyviä varusteita – eri väriteemoja ja varusteita yhdistelemällä autosta saadaan yli 500 000 versiota.


title: Fiat 500 (2007)

text: Uudesta Fiat 500:sta esiteltiin myös Abarth-versio. Abarthissa on edeltäjänsä tapaan levennetyt lokasuojat, jotta alle mahtuvat leveämmät renkaat jäykistetyllä jousituksella. Autossa on 1,4-litrainen 150 hevosvoimainen moottori, jolla auto kiihtyy 0–100 km/h reilussa kahdeksassa sekunnissa. Esittely tapahtui normaaliversion yhteydessä keväällä 2007.


title: Fiat 500 (2007)

text: Alkuun malli oli tarjolla kolmella eri moottorivaihtoehdolla.


title: Fiat 500 (2007)

text: Myöhemmin esiteltiin 0,9-litrainen turboahdetulla moottorilla varustettu malli, joka on ensimmäinen laajasti valmistettu kaksisylinterinen auto sitten legendaarisen Citroën 2CV:n. Moottorin sanotaan olevan normaalia 1,2-litraista taloudellisempi, mutta tuottavan kuitenkin noin 100 hevosvoiman huipputehon. Abarth-mallin moottori kehittää 150 hevosvoiman maksimitehon.


title: Ford Ka

text: Ford Ka on Fordin vuodesta 1996 lähtien valmistama A-segmentin automalli.


title: Ford Ka

text:
Ensimmäisen sukupolven Ka esiteltiin Pariisin autonäyttelyssä 1996. Muotoilultaan tuotantomalli oli hyvin samanlainen kuin jo vuonna 1994
Genevessä nähty konseptiauto. Ka oli ensimmäinen Fordin New Edge Design -muotoilukieltä noudatteleva automalli. Kan tekniikka perustui suurilta osin neljännen sukupolven Ford Fiestaan. Korimalleina olivat kolmiovinen hatchback, urheilullinen SportKa (2003) ja kaksipaikkainen avomalli StreetKa (2006), jota valmisti Pininfarina Italiassa. Auton pyöreät muodot ovat miellyttäneet erityisesti naisasiakkaita. Laatutasoltaan Ka ei ollut parhaimmasta päästä. Ensimmäisten vuosimallien autoja ovat vaivanneet etenkin ruosteongelmat ja nokka-akselin kuluminen.


title: Ford Ka

text:
Vuoden 2000 Euro NCAP -kolaritestistä Ka sai tulokseksi kolme tähteä viidestä.
Moottorina perusmalleissa oli 1,3-litrainen (60 hv) bensiinimoottori, joka perustui vanhaan, 1950-luvun lopulla suunniteltuun "Kent"-työntötankomoottoriin. Kyseinen moottori muistetaan parhaiten ensimmäisen sukupolven Escortista. SportKassa ja StreetKassa oli 1,6-litrainen (95 hv) moottori. Voimansiirtona kaikissa malleissa oli viisivaihteinen manuaalivaihteisto.


title: Ford Ka

text: Perusvarustukseen kuului kuljettajan turvatyyny, ohjaustehostin, 13 tuuman teräsvanteet pölykapselein, Ford 1000 -stereot, käynnistyksenesto, kaksiosainen takaselkänoja ja raotettavat takasivuikkunat.


title: Ford Ka

text:
Color-mallissa oli lisäksi korinväriset ulkopeilit ja puskurit, sähköikkunat edessä, kuljettajan istuimen korkeussäätö, kierroslukumittari, pääntuet takana, nahkaverhoiltu vaihteenvalitsimen nuppi, säilytystaskut etuistuinten selkänojissa, kiillotetut kynnyslistat, keskuslukitus ja metalliväri.
Malliston huipulla oli Elegance, johon kuului Colorin lisäksi matkustajan turvatyyny, 14 tuuman kevytmetallivanteet, kauko-ohjattu keskuslukitus, lämmitettävät sähköpeilit, Ford 6000 -stereot, ilmastointi ja kromattu maskin kehys sekä pakoputken pää.


title: Ford Ka

text: SportKa- ja StreetKa-malleissa oli kaksi turvatyynyä, ABS-jarrut, sumuvalot, 16 tuuman kevytmetallivanteet, kauko-ohjattu keskuslukitus, Ford 6000 -stereot, urheiluistuimet, nahkaverhoiltu ohjauspyörä, alumiininen vaihteenvalitsimen nuppi ja murtohälytin.


title: Ford Ka

text: ABS-jarruja Kahan alettiin tarjota lisävarusteena vuodesta 1997 alkaen. Vuodesta 2002 lähtien moottorina oli uudenaikaisempi 1,3 Duratec (69 hv), jossa ei ilmennyt aiemman moottorin tapaisia kulumisongelmia.


title: Ford Ka

text: Vuonna 2005 ABS-jarrut tulivat pakollisiksi, ja Ford 6000 -stereot lisättiin vakiovarusteeksi. Elegance-varustetaso jätettiin myös pois valikoimasta. Kojelautaan tehtiin muutoksia, matkustajan puolelle esimerkiksi tuli avattava hansikaslokero.


title: Ford Ka

text: Toisen sukupolven Ka esiteltiin vuonna 2008 Pariisin autonäyttelyssä. Auto perustuu alustaltaan ja tekniikaltaan vuotta aiemmin esiteltyyn Fiat 500:aan. 80 prosenttia autojen osista on yhteisiä, ja ne valmistetaan samalla tehtaalla Puolan Tychyssä. Auton ulkoasu noudattelee Kinetic Design -muotokieltä. Suunnittelujohtaja Jochen Tütingin mukaan Ford Kan ylläpitäminen mallina edellytti yhteistyötä Fiatin kanssa, koska Fordin tavoite mallille oli noin 100 000 kappaleen vuosimyynti, eikä ilman 300 000 kappaleen myyntitavoitetta ole kannattavaa suunnitella uutta pikkuautoa. Vuoden 2008 Euro NCAP -kolaritestistä Ka sai tulokseksi neljä tähteä viidestä.


title: Ford Ka

text: Moottorivaihtoehdot ovat Fiatilta peräisin olevat 1,2-litrainen (69 hv) bensiinimoottori ja 1,3 litran (75 hv) Multijet-turbodiesel.


title: Ford Ka

text: Varustetasot ovat Suomessa Trend ja Titanium.


title: Ford Ka

text: Trendin vakiovarustukseen kuului alun perin kaksi turvatyynyä (sivuturvatyynyt, turvaverhot ja ESP olivat saatavana lisävarusteina kaikkiin malleihin), ABS-jarrut, 14 tuuman teräsvanteet pölykapselein, kauko-ohjattu keskuslukitus, saattovalot, ohjaustehostin, sähköikkunat edessä, ajotietokone sekä lämmitettävät sähköpeilit ja etuistuimet.


title: Ford Ka

text: Titaniumissa oli lisäksi 15 tuuman teräsvanteet pölykapselein, manuaali-ilmastointi, kojelaudan helmenvalkoiset koristeosat, sumuvalot, monitoimiohjauspyörä, edistyneempi ajotietokone, veluurimatot ja sisääntulovalot.


title: Ford Ka

text: Vuonna 2012 vakiovarustukseen lisättiin sivuturvatyynyt.


title: Ford Ka

text: Lisäksi saatavilla on ollut erilaisia varustepaketteja, joilla autosta on voinut tehdä yksilöllisemmän näköisen:


title: Ford Ka

text: Kolmannen sukupolven Ford Ka esiteltiin konseptina Brasiliassa vuoden 2013 lopussa ja varsinainen tuotantomalli keväällä 2014. Brasiliassa uusi Ka tuli myyntiin saman vuoden syksynä, ja hieman myöhemmin Intiassa, jossa mallin nimi on Ford Figo. Euroopassa Ka esiteltiin kesäkuussa 2016, ja toimitukset alkoivat myöhemmin vuoden aikana. Auto on edeltäjästään poiketen viisiovinen, ja se perustuu lyhennetylle Fiestan alustalle. Ainoa moottorivaihtoehto on 1,2-litrainen (85 hv) Duratec-bensiinimoottori. Brasiliassa ja Intiassa saatavana on myös neliovinen sedan.


title: Ford Ka

text: Vuoden 2017 Euro NCAP -kolaritestistä Ka+ sai tulokseksi kolme tähteä viidestä.


title: Kōmei

text: Keisari Kōmei (, 22. heinäkuuta 1831–30. tammikuuta 1867), henkilönimeltään Osahito (), oli Japanin 121. keisari. Hän hallitsi 10. maaliskuuta 1846 alkaen kuolemaansa 1867 asti.


title: Kōmei

text: Kōmei oli keisari Ninkōn neljäs poika ja hän peri valtaistuimen vanhempien veljiensä menehdyttyä ennen Kōmein syntymää. Kōmei astui valtaan ollessaan viisitoistavuotias. Kōmein kuudesta lapsesta vain Mutsuhito selvisi hengissä varhaisimmista vuosistaan.


title: Kōmei

text: Matthew Perry saapui Japaniin vuonna 1853 ja pakotti maan avaamaan yhteyden muuhun maailmaan. Kōmei vastusti alusta alkaen ulkomaalaisten oleskelua Japanin maaperällä ja halusi heidät pois. Shōgunaatti kuitenkin solmi Yhdysvaltojen kanssa Kanagawan sopimuksen, jonka perusteella Shimodan ja Hakodaten satamat avattiin kaupalle. Keisari oli tyytymätön shōgunaatin toimiin, mutta hänellä ei ollut valtaa näiden muuttamiseksi.


title: William Grady Addison

text: William Grady Addison (28. marraskuuta 1933 Baton Rouge, Louisiana, Yhdysvallat – 29. lokakuuta 2008) oli yhdysvaltalainen shakinpelaaja. Hän oli kansainvälinen mestari vuodesta 1967 lähtien. Addisonin merkittävin turnaussaavutus oli toinen sija (+6=3-2) shakin yhdysvaltainmestaruuskilpailuissa.


title: Al-Adli

text: Al-Adli ar-Rumi ("al-‘Adlī ar-Rumi", 800–870) oli aikansa parhaita shakinpelaajia. Hän oli arvostetuimmillaan vuoden 840 tienoilla, kunnes hävisi ar-Razille vuonna 848. Al-'Adli kirjoitti kirjan shakista ja toisen backgammonista. Al-Adlin on nimensä perusteella arveltu olevan itäisestä Bysantista, mahdollisesti Turkista.


title: Al-Adli

text: Al-Adlin shakkia käsitelleen kirjan nimi oli "Kitab ash-shatranj" (Shatranjin [Shakin] kirja). Vaikka kirja onkin ollut pitkään kadoksissa, eikä sitä ole tähän mennessä löydetty, jotkin hänen laatimistaan shakkitehtävistä, loppupelin tilanteista ja avaustaktiikoista ovat säilyneet nykypäivään saakka.


title: Al-Adli

text: Al-Adlin merkitys shakille on tuntuva, ja hän keksi monia nykyisin laajalti käytössä olevia shakin käytäntöjä. Hän esimerkiksi ensimmäisenä pelaajana luokitteli shakinpelaajia: hän luokitteli pelaajat viiteen luokkaan heidän taitojensa perusteella. Al-Adli oli myös eräs ensimmäisistä, joka luokitteli erilaisia avauksia. Mies myös keksi käyttää koordinaatteja asemien ja siirtojen merkitsemiseen paperille. Hän oli mahdollisesti ensimmäinen, joka esitteli ratsun kierron: "Kitab ash-shatranj" sisälsi karttoja joissa esiteltiin ratsun kierron reitti shakkilaudalla.


title: Al-Adli

text: Al-Adli kehitti ensimmäisen shakin version jossa käytettiin noppaa siirtojen määrittämiseen.


title: András Adorján

text: András Adorján on unkarilainen shakinpelaaja. Hän sai suurmestarin arvonimen vuonna 1973. Nuorena Adorján pelasi nimellä Jocha. Adorján sijoittui toiseksi Anatoli Karpovin jälkeen nuorten maailmanmestaruuskilpailuissa Tukholmassa 1969 ja voitti tai sijoittui jaetulle ensimmäiselle sijalle Varnassa 1972, Luhacovicessa 1973, Osijekissa 1978 ja Budapestissa 1982.


title: Etenemismuunnelma

text: Etenemismuunnelma on shakkitermi, jolla tarkoitetaan eri avausten muunnelmia, joissa toinen pelaaja etenee sotilaallaan.


title: Mikko Pätsi

text: Mikko Pätsi (s. 21. heinäkuuta 1987 Kuusamo) on suomalainen uransa lopettanut jääkiekkomaalivahti.


title: Mikko Pätsi

text: Pätsi on syntyisin Kuusamosta ja pelasikin paikallisessa Kuusamon Pallo-Karhuissa B-juniori-ikään asti, kunnes muutti Tampereelle ja aloitti Ilveksen junioreissa. Miesten SM-liigassa hän esiintyi ensimmäisen kerran kaudella 2005–2006, jolloin hän toimi varamaalivahtina seitsemässä ottelussa. Kaudella 2007–2008 Pätsi pääsi ensimmäistä kertaa maaliin SM-liigaottelussa, tosin vain noin neljäksi minuutiksi, kun Ilveksen ykkösmaalivahti Tero Leinonen ajettiin kentältä hieman ennen Jokereita vastaan käydyn ottelun loppua 4. marraskuuta 2007.


title: Mikko Pätsi

text: Kaudelle 2008–2009 hänellä oli sopimus Mestiksen Lempäälän Kisan joukkueessa, mutta alkukauden hän toimi Tampereen Ilveksen varamaalivahtina SM-liigassa Tero Leinosen ollessa loukkaantuneena. Kun Markus Korhonen siirtyi tammikuussa 2009 Ilvekseen, Pätsi jatkoi kauden loppuun LeKissä.


title: Mikko Pätsi

text: Pätsiä pidettiin lupaavana maalivahtina, vaikka hän ei ollutkaan onnistunut nousemaan selkeäksi ykkösmaalivahdiksi juniorijoukkueissaan. Hänen teknistä taitoaan pidettiin hyvänä, mutta heikkouksiksi on luettiin pieni koko ja kokemattomuus aikuisten tasolla. LeKissäkin hänelle oli ennen kauden 2008–2009 alkua kaavailtu kakkosmaalivahdin roolia.


title: Mikko Pätsi

text: Vuosina 2008–2010 Pätsi toimi nokialaisen Näätä Rollersin rullakiekon SM-liigajoukkueen ykkösmaalivahtina. Kaudelle 2011 tamperelaistunut joukkue otti nimekseen Koovee Rollers ja voitti Pätsin avustuksella heti Suomen mestaruuden.


title: 50/50 (Cheekin albumi)

text: 50/50 on suomalaisen rap-artisti Cheekin omakustanteena julkaistu albumi vuodelta 2002. Levyn kappaleista suuri osa on englanninkielisiä. Kappaleesta ”Huligaani” on kuvattu musiikkivideo.


title: Etu (shakki)

text: Etu tarkoittaa shakissa toisen pelaajan parempaa asemaa. Erilaisia etutyyppejä ovat "aikaetu", jossa pelaajalla on kellossaan enemmän aikaa kuin vastustajalla; "materiaalietu", jolloin hänen nappuloidensa yhteisarvo on suurempi kuin vastustajan nappuloilla; tai "asemaetu", jolloin hänen nappulansa sijaitsevat paremmin. Eri tyypin etu voi muuttua toiseksi.


title: Shalane Flanagan

text: Shalane Flanagan (s. 8. heinäkuuta 1981 Boulder, Colorado) on yhdysvaltalainen kestävyysjuoksija.


title: Shalane Flanagan

text: Flanagan voitti ensimmäisen aikuisten arvokisamitalinsa Pekingin olympialaisissa 2008. Hän sijoittui 10 000 metrin kilpailussa alun perin kolmanneksi, mutta nousi vuonna 2017 hopealle kun Elvan Abeylegesse hylättiin dopingin takia. Flanagan on kaikkien aikojen toinen 10 000 metrin juoksussa olympiamitalin saavuttanut amerikkalaisnainen.


title: Shalane Flanagan

text: Flanagan voitti pronssia Punta Umbrían maastojuoksun MM-kisoissa 2011.


title: Mark Elliott

text: Mark Elliott on yhdysvaltalainen ääninäyttelijä, joka on toiminut 1980-luvulta lähtien Disneyn trailereiden, mainosten ja promojen äänenä niin televisiossa kuin videolla. Lisäksi hän oli vierasisäntänä Casey Kasemin radio-ohjelmassa "American Top 40" vuosien 1977–1982 ja 1989–1993 aikana. Elliottilla oli myös oma radio-ohjelma "The Weekly Top 30" vuosien 1979–1982 aikana.


title: Arden International

text: Arden International on Christian Hornerin perustama Formula 3000/GP2 -talli. Talli on voittanut kolme tallien mestaruutta ja kaksi kuljettajien mestaruutta Formula 3000 -sarjassa. Talli kilpailee myös GP3- ja World Series by Renault -sarjoissa.


title: Arden International

text: • GP2-finaali 2011 oli GP2-kauden 2011 ulkopuolinen finaali.


title: Arden International

text: (*) Kausi kesken.


title: Carl Ahues

text: Carl Oscar Ahues (1883–1968) oli saksalainen shakinpelaaja ja kansainvälinen mestari. Ahues voitti shakin Saksan-mestaruuden vuonna 1929 ja pelasi maansa shakkiolympialaisjoukkueessa vuosina 1930 ja 1931. Ahues oli kolmannella sijalla kolmessa suuressa turnauksessa: Berliinissä 1926, Liègessä 1930 ja Bad Nauheimissa 1936. Sanremon turnauksessa 1930 hän sijoittui kuudenneksi. Ahues voitti vielä kahdeksankymmenen vuoden iässäkin pikashakin Hampurin-mestaruuden.


title: Auringonlasku

text: Auringonlasku on hetki, jolloin Auringon kiekon yläreuna koskettaa horisonttia. Aivan täsmällistä auringonlaskun aikaa on mahdotonta ennustaa, sillä valon taittuminen ilmakehässä (refraktio) vääristää auringonsäteitä ja sen suuruus vaihtelee säätilasta riippuen.


title: Auringonlasku

text: Almanakoissa auringon nousu- ja laskuajat on laskettu käyttämällä refraktiolle vakioarvoa 35 kaariminuuttia, joka vastaa keskimääräistä refraktiota normaaliolosuhteissa merenpinnan tasolla. Kun tähän lisätään Auringon näennäinen säde, 15′, saadaan tulokseksi, että Auringon keskipisteen on oltava 50′ horisontin alapuolella, jotta sen yläreuna näkyisi horisontissa.


title: Auringonlasku

text: Auringonlaskun aikaan taivaalla näkyy usein iltarusko. Auringonlaskun jälkeen on kolmenasteista hämärää: porvarillinen hämärä (aurinko korkeintaan 6 astetta horisontin alapuolella), nauttinen hämärä (6–12 astetta) ja astronominen hämärä (12–18 astetta).


title: Auringonlasku

text: Suomalaisissa almanakoissa auringon nousu- ja laskuajat ilmoitettiin ennen auringon keskipisteen, nykyään (vuodesta 1975 lähtien) yläreunan mukaan.


title: Harmaapääsirkku

text: Harmaapääsirkku ("Schoeniclus spodocephala") on Kaukoidässä esiintyvä varpuslintu, joka harvoin harhautuu Eurooppaan.


title: Harmaapääsirkku

text: Linnun pituus on noin 16 cm eli se on suunnilleen pajusirkun kokoinen. Juhlapukuisen koiraan pää on tummanharmaa. Nokan ja silmän välissä on kellanvihreitä ja mustia höyheniä. Selkäpuoli on ruskea, mustaviiruinen. Yläperä on ruskea ja pyrstö tummanruskea. Alapuolen höyhenpuku on kellanvaalea epäselvin tummin viiruin. Tukeva nokka on vaalean punertava. Naaras ja nuori lintu ovat alapuolelta voimakkaan viiruisia eikä niillä ole tummanharmaata päätä.


title: Harmaapääsirkku

text: Harmaapääsirkku elää ja lisääntyy Kaukoidässä: eteläisestä Siperiasta Kiinan ja Japanin pohjoisosiin. Se on muuttolintu, joka talvehtii Intian koillisosissa, eteläisessä Kiinassa ja Kaakkois-Aasiassa. Euroopassa sitä tavataan hyvin harvoin. Suomessa se on tavattu ainoastaan kerran, 2.11.1981 Dragsfjärdin Vänössä. Lajin kanta on elinvoimainen.


title: Harmaapääsirkku

text: Pensaikot ja metsät kosteikkojen äärellä.


title: Harmaapääsirkku

text: Pesä on maassa tai matalalla puussa tai pensaassa. Munia on tavallisesti 4 tai 5.


title: Harmaapääsirkku

text: Siemensyöjä. Poikasia ruokitaan myös hyönteisillä ja muilla pienillä selkärangattomilla.


title: Stefan Stanciu

text: Stefan Stanciu (s. 1982) on suomalainen muusikko - säveltäjä. Hänen uransa alkoi jo alakouluikäisenä. Stanciu aloitti musiikinopintonsa seitsemänvuotiaana romanialaissyntyisen isänsä Constantin Stanciun johdolla soittimenaan romanian kansallissoitin panhuilu. Kymmenen julkaistun sooloalbumin lisäksi Stanciu on esiintynyt useissa tv-ohjelmissa. Sadat konsertoinnit sisältävät muun muassa vierailuja klassisissa kamarimusiikkikokoonpanoissa ja sinfoniaorkesterien solistina kuten HKO, Tapiola Sinfonietta ja Tallinna RSO. Stanciu on aktiivisesti esiintynyt myös eri puhallinorkestereiden solistina. Hän on esiintynyt ja konsertoinut Suomen lisäksi muun muassa Ranskassa, Tanskassa, Romaniassa, Espanjassa, Itävallassa, Singaporessa ja Hollannissa.


title: Stefan Stanciu

text: Stanciu on opiskellut panhuilua muun muassa Sibelius-akatemiassa (valmistunut musiikinmaisteriksi vuonna 2014) , Helsingin konservatoriossa (valmistunut muusikon perustutkinnosta ja Helsingin ammattikorkeakoulu Stadiassa (valmistunut panhuilusoiton pedagogiksi vuonna 2007). Hänen puhallinsoiton opettajina ovat toimineet muun muassa Marjatta Teirilä, Kristiina Ilmonen, Kirsi Ojala, Jouko Kyhälä ja Sanna Niemikunnas.


title: Stefan Stanciu

text: Stefan Stanciun toinen pääsoitin on oboe, jonka soiton hän aloitti lukio-ikäisenä Vantaan musiikkiopistossa. Hän valmistui oboensoiton pedagogiksi vuonna 2007 Helsingin ammattikorkeakoulu Stadiasta sekä sitä ennen Helsingin Konservatoriosta. Oboistina ja englannintorven soittajana hän on toiminut sekä musiikkipedagogina että orkesterisoittajana. Hän on toiminut soitonopettajana (oboe / panhuilu) muun muassa Vantaan Musiikkiopistossa, Helsingin Konservatoriossa ja Iin kansalaisopistossa.


title: Stefan Stanciu

text: Vuonna 2008 Stanciu valmistui filosofian maisteriksi Jyväskylän yliopistosta, jossa pääaineenaan oli musiikkitiede.


title: Stefan Stanciu

text: Stanciu on myös aktiivinen säveltäjä. Syksyllä 2017 Stanciu aloitti opintonsa Tampereen ammattikorkeakoulussa, pääaineenaan sävellys. Hänen opettajina toimivat Hannu Pohjannoro ja Paavo Korpijaakko.


title: Stefan Stanciu

text: Stanciun tyylisuuntaukset niin säveltämisen kuin soittamisen kohdalla ovat klassinen musiikki, kansanmusiikki, viihdemusiikki sekä elektroninen musiikki.


title: Rakonokat

text: Rakonokat ("Anastomus") on kattohaikaroiden heimoon kuuluva haikarasuku. Sukuun kuuluu kaksi lajia:


title: Munuais- ja maksaliitto

text: Munuais- ja maksaliitto ry (), aiemmin pelkkä Munuaistautiliitto ("Njursjukdomsförbundet"), on suomalainen kansanterveys- ja potilasjärjestö. Se perustettiin vuonna 1970. Liiton työ tähtää sekä sairauksien ennaltaehkäisyyn että niiden hoidon edistämiseen.


title: Munuais- ja maksaliitto

text: Liitolla on 19 jäsenyhdistystä ja noin 6 000 jäsentä ympäri maata. Se perusti Munuaissäätiön, ja toimintaan kuuluu myös Suomen munuaistautirekisteri.


title: Walid Azaiez

text: Walid Azaiez (, s. 25. huhtikuuta 1976) on tunisialainen jalkapalloilija, pelipaikaltaan puolustaja. Hän pelaa tällä hetkellä tunisialaisessa Stade Gabèsienissa. Azaiez edusti maataan vuoden 2000 Afrikan-mestaruuskisoissa Nigeriassa, sekä vuoden 2002 Afrikan-mestaruuskisoissa Malissa.


title: Semjon Alapin

text: Semjon Zinovjevitš Alapin (; 19. marraskuuta 1856 Pietari – 15. heinäkuuta 1923 Heidelberg) oli liettuanjuutalaista syntyperää ollut venäläinen shakinpelaaja ja avausteorioitsija. Alapin opiskeli Saksan Heidelbergissa, harjoitti liiketoimintaa Berliinissä ja Pariisissa ja asettui sitten Berliiniin ja omistautui shakille. Alapinin merkittävimmät turnaussaavutukset olivat viides sija Monte Carlossa 1901, voitto Münchenissä 1911 ja voitto Pietarissa 1906. Alapin tunnetaan myös kirjailijana.


title: Semjon Alapin

text: Hänen mukaansa on nimetty useita avausmuunnelmia.


title: Timo Räisänen

text: Timo Räisänen (s. 25. heinäkuuta 1979 Göteborg) on ruotsalainen muusikko. Hän kuului aiemmin Håkan Hellströmin bändiin ja on lisäksi soittanut monissa pienissä bändeissä. Räisänen on ruotsinsuomalainen, mutta hänen äitinsä on syntynyt Intiassa anglointialaisen äidin ja ruotsalaisen isän lapsena. Räisäsen isä taas on Brasiliassa kasvanut suomalainen. Kun Räisäsen vanhemmat tapasivat, he muuttivat Ruotsiin. Timo ei kuitenkaan oppinut kotonaan lainkaan ruotsia eikä suomea, vaan hänen äidinkielensä on englanti.


title: Argo (täsmennyssivu)

text: Argo voi viitata seuraaviin asioihin:


title: Eidskog

text: Eidskog on kunta Hedmarkin läänissä Norjassa. Eidskogin kunta syntyi, kun se erotettiin Vingerin kunnasta vuonna 1864. Tammikuussa 2013 tehdyn väestönlaskennan mukaan Eidskogin kunnassa oli 6 282 asukasta.


title: Elverum

text: Elverum on kunta ja samanniminen kaupunki Østerdalenissa Hedmarkin läänissä Norjassa. Elverumin kunta perustettiin 1. tammikuuta 1838 ja se sai kaupunkistatuksen vuonna 1996. Elverumin rajakunnat ovat Åmot pohjoisessa, Trysil koillisessa, Våler etelässä ja Løten etelässä


title: Elverum

text: Elverumin kunnan pinta-ala on 1 229 km² ja suuri osa siitä on metsän peitossa.


title: Elverum

text: Tammikuussa 2013 tehdyn väestönlaskennan mukaan Elverumin kunnassa oli 20 343 asukasta. Kunnan väestönkasvu on ollut vakaa koko sodan jälkeisen ajan. Väestönlasku lisää varsinkin virallisia palveluita, erityisesti Sykehuset Innlandetin (Sisämaan sairaalan), Hedmarkin korkeakoulun ja Norjan armeijan, Forsvaretin.


title: Engerdal

text: Engerdal on kunta Hedmarkin läänissä Norjassa. Engerdalin kunta perustettiin 1. tammikuuta 1911; se muodostettiin osista Tolgan, Trysilin, Ytre Rendalin ja Øvre Rendalin kuntia. Tammikuussa 2013 tehdyn väestönlaskennan mukaan Engerdalin kunnassa oli 1 376 asukasta.


title: Luettelo Etelä-Afrikan kaupungeista

text: Tämä on luettelo Etelä-Afrikan kaupungeista ja paikkakunnista.


title: Folldal

text: Folldal on kunta Hedmarkin läänissä Norjassa. Folldalin kunta perustettiin, kun sen alue erotettiin Alvdalin kunnasta vuonna 1914. Tammikuussa 2013 tehdyn väestönlaskennan mukaan Folldalin kunnassa oli 1 654 asukasta.


title: Grue

text: Grue on kunta Hedmarkin läänissä Norjassa. Gruen kunta perustettiin 1. tammikuuta 1838. Brandvalin kunta erotettiin Gruesta vuonna 1867. Tammikuussa 2013 tehdyn väestönlaskennan mukaan Gruen kunnassa oli 4 997 asukasta.


title: Løten

text: Løten on kunta Hedmarkin läänissä Norjassa. Løtenin kunta (silloinen "Løiten") perustettiin 1. tammikuuta 1838. Tammikuussa 2013 tehdyn väestönlaskennan mukaan kunnassa oli 7 479 asukasta.


title: Fred Onyancha

text: Fred Onyancha (s. 25. joulukuuta 1969 Nyamira, Kenia) on kenialainen entinen juoksija, jonka paras saavutus on pronssimitali Atlantan kesäolympialaisissa 1996 800 metrin matkalla. Hän teki kyseisessä kilpailussa oman ennätyksensä 1.42,79.


title: Nord-Odal

text: Nord-Odal on kunta Hedmarkin läänissä Norjassa. Nord Odalin kunta (silloinen "Nordre Odalen") perustettiin 1. tammikuuta 1838. Tammikuussa 2013 tehdyn väestönlaskennan mukaan Nord-Odalin kunnassa oli 5 190 asukasta.


title: Lorenzo Simonetti

text: Lorenzo Simonetti (27. toukokuuta 1789 Rooma, Italia – 6. tammikuuta 1855 Rooma) oli italialainen katolisen kirkon kardinaali.


title: Lorenzo Simonetti

text: Paavi Gregorius XVI nimitti Simonettin kardinaaliksi salaisesti "in pectore" heinäkuussa 1844, ja nimitys julkistettiin seuraavan vuoden huhtikuussa. Simonetti osallistui vuoden 1846 konklaaviin, joka valitsi paaviksi Pius IX:n.


title: Os (Hedmarkin lääni)

text: Os on kunta Hedmarkin läänissä Norjassa. Osin kunta perustettiin 1. heinäkuuta 1926, kun se erotettiin Tolgan kunnasta. Tolga ja Os yhdistettiin yhdeksi kunnaksi (Tolga-Os) vuonna 1966, mutta kunnat erotettiin jälleen omikseen vuonna 1976. Tammikuussa 2013 tehdyn väestönlaskennan mukaan Osin kunnassa oli 2 035 asukasta.


title: Jared Tallent

text: Jared Tallent (s. 17. lokakuuta 1984 Ballarat, Victorian osavaltio) on australialainen kävelijä. Pekingin olympialaisissa 2008 Tallent voitti hopeaa 50 kilometrin ja pronssia 20 kilometrin kävelyssä. Hänestä tuli yli sataan vuoteen ensimmäinen australialainen miesyleisurheilija, joka on voittanut kaksi olympiamitalia yksissä kisoissa. Berliinin MM-kilpailuissa 2009 hän sijoittui 20 kilometrillä kuudenneksi ja 50 kilometrillä seitsemänneksi. Daegun MM-kilpailuissa 2011 hän sai pronssia 50 kilometrin kävelyssä. Lontoon olympialaisissa 2012 Tallent sijoittui seitsemänneksi 20 kilometrillä ja voitti kultaa 50 kilometrillä alkuperäisen voittajan Sergei Kirdjapkinin käryttyä dopingista. Moskovan MM-kilpailuissa 2013 hän sai pronssia 50 kilometrillä. Pekingin MM-kilpailuissa 2015 hän oli 50 kilometrillä toinen, kuten myös Rio de Janeiron olympialaisissa 2016.


title: Jared Tallent

text: Kansainyhteisön kisoissa hän on saavuttanut 20 kilometrin kävelyssä pronssia Melbournessa 2006 ja kultaa Delhissä 2010.


title: Jared Tallent

text: Pekingin olympialaisten jälkeen Tallent avioitui kilpakävelijä Claire Woodsin kanssa.


title: Rendalen

text: Rendalen on kunta Hedmarkin läänissä Norjassa. Rendalenin kunta perustettiin 1. tammikuuta 1838. Rendalen oli jaettuna Ytre Rendalin ja Øvre Rendalin kuntiin vuosina 1880–1965. Tammikuussa 2013 tehdyn väestönlaskennan mukaan Rendalenin kunnassa oli 1 910 asukasta.


title: Rendalen

text: Rendalen on pohjoiskarjalalaisen Liperin ystävyyskunta.


title: Stephen Kipkorir

text: Stephen Arusei Kipkorir (s. 24. lokakuuta 1970 – 8. helmikuuta 2008) oli kenialainen juoksija. Kipkoririn uran paras saavutus oli pronssimitali Atlantan kesäolympialaisissa 1996 1 500 metrin juoksussa. Kipkoririn henkilökohtainen ennätys kyseisellä matkalla oli 3:31.87.


title: Stephen Kipkorir

text: Stephen Kipkorir kuoli sotilasajoneuvo-onnettomuudessa 8. helmikuuta 2008.


title: Meet the Meatballs

text: Meet the Meatballs Tuomari Nurmion Meatballs-yhtyeen vuonna 1984 julkaistu albumi. Se on julkaistu ainoastaan vinyylinä ja C-kasettina.


title: Ringsaker

text:
Ringsaker on kunta Hedmarkin läänissä Norjassa. Ringsakerin kunta perustettiin 1. tammikuuta 1838. Furnesin ja Nesin kunnat yhdistettiin Ringsakeriin 1. tammikuuta 1964. Vuoden 2013 tammikuussa tehdyn väestönlaskennan mukaan Ringsakerin kunnassa asui kaikkiaan 33 406 asukasta, mikä teki siitä asukasluvuilla vertailtuna Norjan 25. suurimman kunnan.
Kunta sijaitsee Norjan suurimman järven Mjøsan itärannalla, Oslosta Trondheimiin vievän rautatien varrella.


title: Al-A’la

text: Al-A’la (, ) on Koraanin 87. suura. Se sisältää 19 jaetta.


title: Shohimardon

text: Shohimardon (myös "Shahimardan", "Shakhimardan", "Sachimardan" tai "Shah-i-Mardan") () () on kylä Ferganan laaksossa, Ferganan alueella, Uzbekistanissa. Shohimardon on Uzbekistanin eksklaavi, sillä se on kokonaan Kirgisian ympäröimä. Pinta-alaa kaupungilla on 90 neliökilometriä. Asukkaita siellä oli vuonna 1993 5 100, joista 91 prosenttia oli uzbekkeja ja 9 % kirgiisejä. Shohimardon sijaitsee 55 kilometriä etelään uzbekistanilaisesta Ferganan kaupungista, 1 500 metrin korkeudella merenpinnasta, Alay-vuorilla. Shohimardonin alueella virtaa kaksi vuoristojokea: Kok-su ja Ok-su, jotka yhdistyvät Shakhimardansay-joeksi.